Κύπελλο Ελλάδας - Βήμα πρόκρισης για Παπατζίκο, "σαρωτική" η Παναχαϊκή!\nΜε το… ενάμισι πόδι στους ομίλους του Κυπέλλου βρίσκονται τα Χανιά, μετά την επιβλητική τους νίκη στο πρώτο ματς με τον νεοφώτιστο, ΑΟ Αλίμου.\nΠαράσταση για ένα ρόλο, κυρίως στο δεύτερο 45λεπτο, ήταν το ματς των Χανίων με τον Άλιμο για την πρώτη φάση του Κυπέλλου. Οι Κρητικοί (δεν αγωνίστηκε ο Αλέξανδρος Παπατζίκος καθώς βρίσκεται στο τελευταίο στάδιο της αποθεραπείας του) κατάφεραν να επικρατήσουν με 4-0 και έχουν το «πάνω» χέρι για την πρόκριση ενόψει της ρεβάνς στην Αττική.\nΤο σκορ άνοιξε νωρίς νωρίς για τους γηπεδούχους με τον Μανωλά μόλις στο 5’ να πιάνει την κεφαλιά στέλνοντας την μπάλα στα δίχτυα του Μπαντίκου. Στο δεύτερο μέρος, η αποστολή των φιλοξενούμενων έγινε ακόμη δυσκολότερη καθώς στο 49’ αποβλήθηκε ο πορτιέρο του Αλίμου γιατί χρησιμοποίησε τα χέρια του εκτός περιοχής. Το φάουλ εκτέλεσε στη συνέχεια ο Καραλής πετυχαίνοντας το δεύτερο γκολ της ομάδας του.\nΠαναχαϊκή : Μπαλασάκης, Ασίγκμπα, Κάργας, Κοντοχρήστος (81’ Πλέγας), Άλλα, Ντα Κόστα (76’ Μαζιώτης), Γκαντιάγκα, Μπαλού, Ζλατκόφσκι, Μαρουκάκης, Χαρτσιάς (56’ Χούσα)\nΠανηλειακός : Γκίνης, Κολιός, Φουρτούνης, Δημητρουλόπουλος (54’ Μπαξεβάνος), Δαλκίδης, Εμμανουήλ (85’ Αλμπάνης), Νικολόπουλος, Γραϊκός, Κασνέτση, Κυριακάκης, Τσίτας (61’ Μπουντόπουλος)\nΔόξα Δράμας – Οριστική η απόφαση για Γ Εθνική


Βέττας: Στο τέλος Σεπτεμβρίου το τελικό πόρισμα Πισσαρίδη | Capital\nΤρίτη, 22-Σεπ-2020 19:48\nΠρος το τέλος του Σεπτεμβρίου αναμένεται να κατατεθεί το τελικό πόρισμα της Επιτροπής Πισσαρίδη, όπως ανέφερε μιλώντας στο συνέδριο του Κύκλου Ιδεών ο Νίκος Βέττας πρόεδρος του ΙΟΒΕ και μέλος της αρμόδιας επιτροπής. Η ενδιάμεση έκθεση περιλάμβανε πέραν της αποτύπωσης κατάστασης της οικονομίας και μία πρώτη αποτύπωση οριζόντιων πολιτικών, ενώ πλέον, όπως εξήγησε, θα υπάρχει ανάλυση ανά τομέα της οικονομίας και το πώς αυτοί θα μπορούν να συνδεθούν με τη χρηματοδότηση που υπάρχει.\nΜίλησε για μία ανεξάρτητη έκθεση στην οποία έχει ενσωματωθεί πληροφόρηση και παρατηρήσεις που θα τροποποιήσουν σε κάποια πεδία και το πρώτο κείμενο. Πολλά από αυτά που πρέπει να γίνουν υπερβαίνουν τον κύκλο μιας κυβερνητικής θητείας, είπε και έφερε ως παράδειγμα τη στροφή προς περισσότερη τεχνολογία, την επιτάχυνση της δικαιοσύνης, τη διασύνδεση της επένδυσης με την αγορά εργασίας.\nΒρισκόμαστε σε ένα σταυροδρόμι ως χώρα κατά το οποίο ερχόμαστε από τρία μνημόνια με υψηλό χρέος, υπάρχει στροφή προς νέες τεχνολογίες που μειώνουν παλαιού τύπου θέσεις εργασίας, αλλά και υπάρχουν οι επιπτώσεις της πανδημίας, ανέφερε.\nΌσον αφορά στη βασική κατεύθυνση ότι η χώρα θα πρέπει να στηρίζεται πολύ περισσότερο στην τεχνολογία, στο ανθρώπινο κεφάλαιο και σε σταδιακή ενίσχυση των εξαγωγών της, είπε ότι υπάρχει ομοφωνία. Το ίδιο ισχύει και με το μείγμα πολιτικών που σταδιακά θα μας πάει προς αυτή την κατεύθυνση, επισήμανε ο κ. Βέττας, ερωτηθείς για το αν θα υπάρχει στήριξη για τις μεταρρυθμίσεις.\nΑνέφερε πως η σωστή κατεύθυνση στη φορολογική πολιτική είναι στη μείωση της επιβάρυνσης της μισθωτής εργασίας η οποία σωρευτικά από φόρους και ασφαλιστικές εισφορές είναι εξαιρετικά υψηλή και σπρώχνει τους πολίτες σε διαφορετικές κατευθύνσεις: στην αυτοαπασχόληση και στην μαύρη οικονομία. Αλλά και στην έξοδο στο εξωτερικό.\nΕπισήμανε πώς το ζήτημα είναι να υπάρχει μία σαφήνεια σε βάθος ετών. Αλλά και στο ασφαλιστικό επισήμανε πως χρειάζεται "πραγματική τόλμη και όχι μισό βήμα".\nΣτο Δημόσιο μίλησε για στροφή της έμφασης στις νέες προσλήψεις στην προσχολική και στην 2βάθμια εκπαίδευση, αλλά και στην κατάρτιση.\nΓια το χρέος ο κ Βέττας επισήμανε πως ανησυχεί. "Οφείλει να ανησυχεί καθένας που έζησε εδώ την προηγούμενη δεκαετία, πρέπει να ανησυχεί γιατί βλέπει τα νούμερα" είπε. Αλλά εξήγησε πως δεν φοβάται πρώτον γιατί η Ευρώπη δήλωσε έμπρακτα πως θα σταθεί δίπλα σε όλα τα μέλη της ευρωζώνης και θα τα στηρίξει και δεύτερον το ελληνικό χρέος έχει κυρίως πρόβλημα παρονομαστή, δηλαδή υπάρχει ανάγκη ενίσχυσης του ΑΕΠ. "Αυτή είναι η μάχη των μαχών" κατέληξε.


Μεγάλο Θέατρο Zhengzhou από το Ινστιτούτο Αρχιτεκτονικού Σχεδιασμού και Έρευνας του HIT – aasarchitecture - Blog\nΑρχική σελίδασχέδιαΜεγάλο Θέατρο Zhengzhou από το Ινστιτούτο Αρχιτεκτονικού Σχεδιασμού και Έρευνας του HIT – aasarchitecture\nΜεγάλο Θέατρο Zhengzhou από το Ινστιτούτο Αρχιτεκτονικού Σχεδιασμού και Έρευνας του HIT – aasarchitecture\nΤο Zhengzhou Grand Theatre, που βρίσκεται στο κέντρο της Δημόσιας Πολιτιστικής Υπηρεσίας του Zhengzhou, φιλοξενεί κυρίως μια αίθουσα θεάτρου (1.687 θέσεις), μια αίθουσα συναυλιών (884 θέσεις), μια αίθουσα πολλαπλών λειτουργιών (421 θέσεις), μια αίθουσα προβών όπερας (461 θέσεις) και άλλους βοηθητικούς χώρους. Το Zhengzhou Grand Theatre, ως το υψηλότερου επιπέδου ορόσημο των παραστατικών τεχνών στην περιοχή Central Plain της Κίνας, έχει ως σχεδιαστική ιδέα το “A boat of art sailing on the Yellow River”.\nΌταν πέφτει η νύχτα, ο έντονος φωτισμός των εσωτερικών χώρων διαπερνά το μεγάλο γυάλινο κουρτινότοιχο και τα «πανιά» μεταμορφώνονται σε μια γιγάντια κουρτίνα. Οι δραστηριότητες του κοινού στο εσωτερικό αποκαλύπτονται σκοτεινά, γεγονός που ερμηνεύει ζωηρά τον καλλιτεχνικό χαρακτήρα του Μεγάλου Θεάτρου ως κτηρίου παραστατικών τεχνών. Αυτό το έργο είναι ένα μεγάλο ολοκληρωμένο κτίριο τεχνών παραστάσεων. Η υψηλή πολυπλοκότητά του αντικατοπτρίζεται στις ακόλουθες πτυχές.\nΟι τέσσερις μεγάλες ανεξάρτητες αίθουσες είναι ενσωματωμένες σε αυτό το μεγάλο ολοκληρωμένο κτίριο, με πολλαπλές λειτουργίες, μεγάλη χωρητικότητα κοινού και πολύπλοκες κυκλοφορίες. Υπό το πρίσμα αυτό, ο σχεδιασμός χρειαζόταν να οργανώσει εύλογα τη διάταξη όλων των λειτουργικών αιθουσών και τις κυκλοφορίες τόσο των ανθρώπων όσο και των logistics.\nΟ σχεδιασμός έπρεπε να ανταποκρίνεται πλήρως στις διαφορετικές ακουστικές απαιτήσεις των τεσσάρων μεγάλων αιθουσών, να διασφαλίζει ποιοτικά ηχητικά εφέ και να αποφεύγει τις αμοιβαίες ακουστικές παρεμβολές.\nΦωτογραφία © TimeRaw studio\nΤο έργο είναι κτίσμα μεγάλου ανοίγματος, μήκους 204μ. Με βάση τα χαρακτηριστικά της αρχιτεκτονικής μορφής, η εξωτερική δομή υιοθετεί χαλύβδινα ζευκτά και η οροφή διαμορφώνεται από δικτυωτές κατασκευές, που υποστηρίζονται από τρεις δομές πυθμένα από σκυρόδεμα που μοιάζουν με πύργο, δημιουργώντας μαζί ένα νέο, διακριτικό μικτό δομικό σύστημα.\nΗ αρχιτεκτονική αποτελείται από τέσσερις αίθουσες παραστάσεων. Υπάρχουν ειδικές απαιτήσεις για τα διαμερίσματα πυρκαγιάς, το πλάτος της διαδρομής εκκένωσης, τον αριθμό των εξόδων κινδύνου και την απόσταση εκκένωσης. Συγκεκριμένα, καθώς το διαμέρισμα πυρκαγιάς υπερβαίνει το συμβατικό όριο επιφάνειας, ήταν απαραίτητη μια ανάλυση απόδοσης.\nΗ απλοποίηση βρίσκεται στον πυρήνα του σχεδιασμού. Χτενίζοντας «πανιά» διαφορετικής καμπυλότητας με λοξή υφή, οι μονάδες πρόσοψης βελτιστοποιήθηκαν σε ακανόνιστες υπερβολικές επιφάνειες. Εφαρμόστηκαν μοντελοποίηση και παραμετρικός σχεδιασμός για να γίνουν επαναλαμβανόμενες συγκρίσεις των λύσεων διαίρεσης μονάδων. Τελικά, επιλέχθηκε μια κατακόρυφη μονάδα 2mx3m που μπορεί να ανυψωθεί για συναρμολόγηση.\nΑυτές οι αρθρωτές μονάδες δημιουργούν μια καμπυλωτή μορφή που μιμείται την ακανόνιστη ροή του Κίτρινου Ποταμού με εννέα κύριες καμπύλες. Εν τω μεταξύ, αυτά τα εξαρτήματα θα μπορούσαν να κατασκευαστούν με τυποποιημένο τρόπο, απλοποιώντας έτσι τη διαδικασία κατασκευής και εξοικονομώντας κόστος. Η έξυπνη ημισφαιρική πρόσοψη με ένα κοίλο, που θυμίζει το σχήμα των ημισφαιρικών νυχιών της παραδοσιακής κινεζικής πύλης του παλατιού, δημιουργεί ένα εξωτερικό που συνδυάζει παραδοσιακά και καινοτόμα χαρακτηριστικά.\nΦωτογραφία © Wei Shuxiang\nΗ χρήση αυτοφερόμενων σωλήνων αλουμινίου σχήματος U και οι τεχνικές χειροκίνητης έλξης και επίστρωσης σύρματος, επιτρέπουν σε αυτά τα εξαρτήματα αλουμινίου να ξεκολλήσουν από την καρίνα και να φαίνονται πιο χαριτωμένα. Ταυτόχρονα, η χειροκίνητη διαδικασία σχεδίασης σύρματος δημιούργησε μια πολυεπίπεδη υφή σε χάλκινο τόνο. Σε συνδυασμό με το πολιτιστικό πλαίσιο των δυναστείων Xia και Shang, τον Κίτρινο Ποταμό και τα τοπικά στοιχεία της όπερας, παρουσιάζει την ιστορική σημασία του κτιρίου τόσο οπτικά όσο και μεταφορικά.\nΈνας άλλος δημιουργικός σχεδιασμός αντικατοπτρίζεται στους φεγγίτες σε σχήμα σταγόνας που διαθέτουν εσωτερική επιφάνεια που καθοδηγεί το φως, η οποία μειώνει το βάρος, καθώς και το κόστος κατασκευής και συντήρησης σε σύγκριση με την παραδοσιακή ανακλαστική επιφάνεια υαλοπινάκων. Η οροφή υιοθετεί έναν συνδυασμό από χαλύβδινο πλέγμα, ελαφρύ σύνθετο πάνελ από σκελετό από χάλυβα και στεγανωτική μεμβράνη TPO, που μειώνει το κόστος κατασκευής, βελτιώνει την ασφάλεια του συστήματος στεγανοποίησης και ενισχύει την αντίσταση της οροφής στον αέρα καθώς και τις επιδόσεις ηχομόνωσης σε σύγκριση με την παραδοσιακή όρθια ραφή χαλύβδινη στέγη.\nΑπό την ολοκλήρωσή του, το Zhengzhou Grand Theatre έχει δεχθεί περισσότερες από 20 επαρχιακές και δημοτικές αντιπροσωπείες και έχει πραγματοποιήσει πολυάριθμες εκδηλώσεις, όπως το γκαλά του 2021 Zhengzhou Spring Festival, η τελετή έναρξης του Πολιτιστικού Μήνα του Κίτρινου Ποταμού, παραστάσεις από επισκέψεις σε θέατρα άλλων επαρχιών και πολλά άλλα. Παρείχε επίσης έναν χώρο για την τελετή των 29ων βραβείων Golden Rooster and Hundred Flowers και διάφορες πολιτιστικές παραστάσεις, κερδίζοντας ευρεία αναγνώριση από την κοινωνία.\nΣτο μέλλον, το Zhengzhou Grand Theatre θα ενισχύσει τον ρόλο του στην αναζωογόνηση της αγοράς των παραστατικών τεχνών και θα κάνει τις πολιτιστικές εκδηλώσεις πιο προσιτές στο κοινό. Θα συνεχίσει να ενισχύει την πολιτιστική εικόνα της πόλης και της ίδιας ως σημείο αναφοράς τοπικών πολιτιστικών ορόσημων, ώστε να συμβάλλει στην οικοδόμηση του «πολιτιστικού Zhengzhou, του πολιτισμένου Zhengzhou». Πηγή από The Architectural Design and Research Institute of HIT.\nΤοποθεσία: Πόλη Zhengzhou, επαρχία Henan, Κίνα\nΑρχιτέκτονας: Το Ινστιτούτο Αρχιτεκτονικού Σχεδιασμού και Έρευνας του ΙΜΕΤ\nΕπικεφαλής αρχιτέκτονας: Mei Hongyuan\nΟμάδα σχεδιασμού: Mei Hongyuan, Chen Jianfei, Zhao Jian, Wu Xinde, Chen Yu, Bai Yu, Zhang Daiyan, Wang Congfei, Zhang Xiaodong, Wang Zhimin, Zhang Lixin, Yuan Zhenjun\nΚατασκευή: China Construction Eighth Engineering Division Corp., Ltd.\nΠεριοχή τοποθεσίας: 50.942,97 Τετ\nΜικτή επιφάνεια ορόφου: 127.739,67 Τετραγωνικά μέτρα\nΦωτογραφίες: Wei Shuxiang, στούντιο TimeRaw, Ευγενική προσφορά του SUNSHINE PR\nΠροηγούμενη ανάρτηση5 Ο καλύτερος μύλος καφέ για εσάς το 2022\n5 Ο καλύτερος μύλος καφέ για εσάς το 2022\nPavilion “Fencing” by ADM – aasarchitecture\nCafé Teri by NAMELESS Architecture – aasarchitecture\nΜεγάλο Θέατρο Zhengzho...\n5 Ο καλύτερος μύλος κα...\nΗ JA Joubert Architect...\nPavilion “Fencing” by ...\nCafé Teri by NAMELESS ...\nΤο περίπτερο Qaammat F...


Aθλέτικ Μπιλμπάο - Ουέσκα • Προγνωστικά-Ανάλυση Αγώνα • Bet-planet.gr\nΑθλέτικ Μπιλμπάο - Ουέσκα\n3-2-0 για τη Μπιλμπάο στα πέντε πιο πρόσφατα μεταξύ τους ματς ανεξαρτήτως έδρας.\nΝάσος Γρυπαίος 17/12/2020 | 23:58\nΗ πορεία της Μπιλμπάο το τελευταίο διάστημα είναι εξαιρετικά καθοδική ενώ μάλιστα η αμυντική της γραμμή την έχει «κρεμάσει» ουκ ολίγες φορές το τελευταίο διάστημα. Κόντρα στη Βαλένθια, έκανε την ανατροπή, ωστόσο πληγώθηκε στο 83' (2-2), ενώ απέναντι στη Ρεάλ Μαδρίτης μεσοβδόμαδα υποτάχθηκε (3-1). Πρωταγωνιστής των Μαδριλένων ήταν ο Καρίμ Μπενζεμά, ο οποίος έδωσε τη λύση για την Ρεάλ με δύο γκολ στο 74' και στο 90+2' καθοδηγώντας την ομάδα του στη νίκη. Στη 13η θέση η ομάδα των Βάσκων, μόλις στο +3 όμως απο την επικίνδυνη ζώνη.\nΤιμωρημένοι ο μέσος Ραούλ Γκαρθία και ο αμυντικός Γεράι.\n4/5 NG πρόσφατα εντός έδρας για τη Μπιλμπάο.\nΗ Ουέσκα πανηγύρισε την πρώτη της νίκη στη φετινή La Liga (1-0 εντός έδρας την Αλαβές) και «ξεκόλλησε» από την τελευταία θέση της βαθμολογίας. Η Ουέσκα ήταν καλύτερη από την αντίπαλό της, δημιούργησε περισσότερες ευκαιρίες από τους Βάσκους και έφτασε δικαίως στη νίκη με καταπληκτικό γκολ του Χάβι Οντινέρος (66'). Μεσοβδόμαδα η Ουέσκα προκρίθηκε στην επόμενη φάση του κυπέλλου επικρατώντας στην παράταση της αδύναμης Μαρχαμάλο με 2-3.\nΕκτός ο φορ Ραμίρεζ.\n7/8 G/G πρόσφατα εκτός έδρας.\nΗ Ουέσκα πήρε ψυχολογία μετά την πρώτη της φετινή νίκη στο πρωτάθλημα και δείχνει έτοιμη να πάρει περισσότερους βαθμούς με στόχο την παραμονή στη κατηγορία. Η Μπιλμπάο δείχνει έτοιμη για την αντεπίθεση, και ειδικά εντός έδρας δείχνει αρκετά πιο αξιόπιστη. Ο πρώτος λόγος ανήκει στους γηπεδούχους, με τον άσο στο 2.15.


Ημερομηνία : 1 Νοέμβριος 2019\n› ΕΚΠΑΙΔΕΥΤΙΚΟ ΣΕΜΙΝΑΡΙΟ «ΕΙΣΑΓΩΓΗ ΣΤΗΝ ΨΥΧΟΛΟΓΙΑ ΤΡΑΥΜΑΤΟΣ»\nΕΛΛΗΝΙΚΗ ΕΤΑΙΡΕΙΑ ΨΥΧΟΚΟΙΝΩΝΙΚΗΣ ΠΑΡΕΜΒΑΣΗΣ ΣΕ ΚΑΤΑΣΤΑΣΕΙΣ ΜΑΖΙΚΩΝ ΚΑΤΑΣΤΡΟΦΩΝ ΕΚΠΑΙΔΕΥΤΙΚΟ ΣΕΜΙΝΑΡΙΟ [...]\n› Εισαγωγή στην Ψυχολογία Τραύματος\n› Παρουσίαση του βιβλίου των Μ. Κολέτση και Ε. Τράγου Κλινική Αξιολόγηση & Συμβουλευτική\nOι εκδόσεις Π. Ασημάκη σας προσκαλούνστην παρουσίαση του βιβλίου των Μ. Κολέτση και Ε. ΤράγουΚλινική Αξιολόγηση [...]\n› «9o Συνέδριο Βιοψυχοκοινωνικής Προσέγγισης στην Ιατρική Περίθαλψη»\nΗ Ελληνική Εταιρεία Βιοψυχοκοινωνικής Προσέγγισης στην Υγεία υπό την αιγίδα της Γ’ Ψυχιατρικής Κλινικής και [...]\n› Παρουσίαση του βιβλίου: «Πάμε Σούνιο;» της Ψυχολόγου Χαρούλας Αποστολίδου\nΠαρουσίαση του βιβλίου: «Πάμε Σούνιο;» της Ψυχολόγου Χαρούλας [...]\n› 5ο Επιστημονικό Συμπόσιο Εικαστικής Ψυχοθεραπείας\nΑγαπητοί συνάδελφοι, αγαπητοί φίλοι, Με χαρά σας ενημερώνουμε, ότι με [...]\n› Πρόσκληση στο Φιλανθρωπικό Χριστουγεννιάτικο Μπαζάρ του Φιλανθρωπικού Σωματείου Ανθρώπινοι Άνθρωποι\nΗμερομηνία : 25 Νοέμβριος 2019\nΗμερομηνία : 26 Νοέμβριος 2019\n› παρουσίαση βιβλίου «Η επιστροφή του άνδρα: Λύνοντας τη σιωπή αιώνων»\nΟι Εκδόσεις «Πεδίο» και το βιβλιοπωλείο το «Δέντρο» σας προσκαλούν στην παρουσίαση του βιβλίου της Ελισάβετ [...]\n› ΠΡΑΞΗ: «ΜΙΑ ΝΕΑ ΑΡΧΗ ΣΤΑ ΕΠΑ.Λ. – ΥΛΟΠΟΙΗΣΗ ΤΗΣ ΕΠΙΜΟΡΦΩΣΗΣ»\nΠΡΑΞΗ: «ΜΙΑ ΝΕΑ ΑΡΧΗ ΣΤΑ ΕΠΑ.Λ. – ΥΛΟΠΟΙΗΣΗ ΤΗΣ ΕΠΙΜΟΡΦΩΣΗΣ» MIS 5022549 [...]


Πέτρος Κόκκαλης: Ο πολίτης του «Κόσμου» που εμπνέεται από... τη Λιβαδειά - STEREA NEWS\nΟ γνωστός επιχειρηματίας και παράγοντας του αθλητισμού, Πέτρος Κόκκαλης, μετά από μια 25ετή δραστήρια διαδρομή στα κοινά διεκδικεί την εκλογή του στην Ευρωβουλή με το ψηφοδέλτιο της Προοδευτικής συμμαχίας του ΣΥΡΙΖΑ, επιχειρώντας μια δυναμική εκκίνηση από τον τόπο που\nΟ γνωστός επιχειρηματίας και παράγοντας του αθλητισμού, Πέτρος Κόκκαλης, μετά από μια 25ετή δραστήρια διαδρομή στα κοινά διεκδικεί την εκλογή του στην Ευρωβουλή με το ψηφοδέλτιο της Προοδευτικής συμμαχίας του ΣΥΡΙΖΑ, επιχειρώντας μια δυναμική εκκίνηση από τον τόπο που έζησαν κι εμπνεύστηκαν οι πρόγονοί του… τη Στερεά.\nΟ Υποψήφιος ευρωβουλευτής, παραχώρησε μία εφ όλης της ύλης συνέντευξη στα ΣΤΕΡΕΑ ΝΕΑ αυτού του Σαββατοκύριακου και μιλά για τους στόχους που θέτει για την Ευρωπαϊκή Ένωση αλλά και την επιλογή του να αποδεχθεί την πρόταση συνεργασίας με τον ΣΥΡΙΖΑ.\nΟ Πέτρος Κόκκαλης, ως επικεφαλής της πολιτικής κίνησης «ΚΟΣΜΟΣ», ως συνιδρυτής και γραμματέας της βραβευμένης από τη Διεθνή Ένωση για την Προστασία του Περιβάλλοντος (IUCN), αλλά και ως βραβευμένος από Ευρωπαϊκή Επιτροπή αυτοδιοικητικός που είδε να αναγνωρίζεται η πρωτοβουλία του Blue Growth Piraeus στον Ευρωπαϊκό Διαγωνισμό Προώθησης της Επιχειρηματικότητας 2018, αναφέρεται στην κρισιμότητα αυτής της εκλογικής αναμέτρησης και τονίζει «αν το αποτέλεσμα των ευρωεκλογών είναι η νίκη των προοδευτικών δυνάμεων, τότε υπάρχει ελπίδα να κινηθεί η Ευρώπη σε μία διαφορετική κατεύθυνση».\n– κε Κόκκαλη οι ρίζες σας μαρτυρούν ότι έλκετε τη μακρινή σας καταγωγή από τη Βοιωτική πρωτεύουσα, όπου κατά την πρόσφατη επίσκεψή σας προβήκατε και σε μια σημαντική προσφορά σε σχολεία της περιοχής. Να τολμήσω να ρωτήσω πόσο Στερεοελλαδίτης αισθάνεστε και ποιο χαρακτηριστικό σας πιστεύετε ότι οφείλεται σε αυτή την καταγωγή;\nΗ Λιβαδειά είναι η γενέτειρα του παππού μου, Πέτρου Κόκκαλη. Αν και γεννήθηκα οκτώ χρόνια μετά το θάνατό του, μεγάλωσα με τις ιστορίες της γιαγιάς μου, της συντρόφου του, Νίκης. Ο παππούς μου ήταν ένας σπουδαίος επιστήμονας που έκανε πράξη τις ιδέες του και παρέμεινε ιδεολόγος και αγωνιστής ως το τέλος της ζωής του.\nΗ παρακαταθήκη που μου άφησε ήταν η συνολική στάση ζωής του, η βαθιά πίστη του στην επιστημονική αλήθεια και η φροντίδα για τον άνθρωπο. Η διαδρομή του αποτελεί πηγή έμπνευσης για μένα. Και μέρος αυτής της διαδρομής είναι και η Λιβαδειά.\n– Μετά το θόρυβο που προκάλεσε η υποψηφιότητά σας με το ευρωψηφοδέλτιο του ΣΥΡΙΖΑ, δε μπορώ να μην σας ρωτήσω εάν οι προοδευτικές σας καταβολές βρίσκουν ταύτιση αποκλειστικά στο χώρο της Ριζοσπαστικής Αριστεράς.\nΌπως έχω ξαναδηλώσει, το φυσικό πολιτικό μου περιβάλλον είναι ο προοδευτικός χώρος. Προσδιορίστε τον εσείς όπως νομίζετε, θέλετε να τον πείτε Αριστερά, Κεντροαριστερά, Πράσινοι δεν έχει σημασία για μένα και δεν έχει διότι στη μεγάλη μάχη που έρχεται καλούμαστε όλοι μαζί να αντιπαρατεθούμε στην αύξηση της σκοταδιστικής ακροδεξιάς. Εάν δεν δράσουμε συλλογικά και δεν ενισχυθεί η δημοκρατία στην Ευρώπη και στα όργανά της, τότε είμαστε καταδικασμένοι να ζήσουμε μια νέα μορφή μεταφασισμού.\n– Πως βρεθήκατε στο ευρωψηφοδέλτιο της Προοδευτικής Συμμαχίας του ΣΥΡΙΖΑ; Είχατε αναζητήσει και άλλες “ανοικτές πόρτες” ή επιχείρησαν, ενδεχομένως ,να σας προσεγγίσουν και άλλα κόμματα του δημοκρατικού τόξου για να πολιτευτείτε;\nΤο κάλεσμα του ΣΥΡΙΖΑ για τη δημιουργία μιας προοδευτικής συμμαχίας, η οποία θέτει, ανάμεσα σε άλλα,\nτο ζήτημα της αντιμετώπισης της κλιματικής κρίσης και της μείωσης των κοινωνικών ανισοτήτων σε μια κατεύθυνση βιώσιμης ανάπτυξης, συμβαδίζει με τις δικές μου προτεραιότητες, όσο και με αυτές της πολιτικής κίνησης ΚΟΣΜΟΣ που εκπροσωπώ στο ψηφοδέλτιο. Με αυτό το σκεπτικό, ανταποκριθήκαμε στο κάλεσμα του ΣΥΡΙΖΑ για τη δημιουργία ενός ευρύτερου μετώπου δημοκρατικών δυνάμεων ενόψει των ευρωεκλογών,\nσε μια ιστορική στιγμή για την Ευρώπη, με σκοπό να συμβάλουμε στην αναχαίτιση του ακραίου συντηρητισμού αλλά και στην ηχηρή ανάδειξη των Παγκόσμιων Στόχων ως κεντρική προτεραιότητα στη λήψη των αποφάσεων σε Ευρωπαϊκό και εθνικό επίπεδο.\n– Ήσασταν εκλεγμένος Δημοτικός Σύμβουλος Πειραιά αλλά είναι μεγάλο το άλμα από την Αυτοδιοίκηση στο Ευρωκοινοβούλιο. Πως λάβατε την απόφαση να ασχοληθείτε με την πολιτική;\nΤα τελευταία 5 χρόνια είχα την τιμή να υπηρετήσω τον Πειραιά από τη θέση του εντεταλμένου δημοτικού συμβούλου του Δήμου Πειραιά για την επιχειρηματικότητα, την τοπική ανάπτυξη και την κλιματική κρίση.\nΗ απόφασή μου να είμαι υποψήφιος στις Ευρωεκλογές αποτελεί συνέχεια της κοινωνικής και πολιτικής μου δράσης γύρω από φλέγοντα ζητήματα τα οποία αποκτούν υπαρξιακό πλέον χαρακτήρα για τις κοινωνίες μας.\nΩς εκ τούτου, θέλω να συμβάλω ώστε να αποκτήσουν κεντρικό ρόλο στην ελληνική αλλά και ευρωπαϊκή πολιτική ατζέντα. Αισθάνομαι μέρος μιας παγκόσμιας στροφής και ενός παγκόσμιου κινήματος που αποκτά ολοένα περισσότερο φωνή στην κεντρική πολιτική σκηνή, όπως αποτυπώνεται και στο πρόγραμμα των Ευρωπαίων Σοσιαλδημοκρατών και στις απόψεις των εκφραστών του Green New Deal, κα. Κορτέζ και του κ. Σάντερς και πολλών άλλων στις ΗΠΑ.\n– Σε ποιο τομέα της ευρωπαϊκής πολιτικής νομίζετε ότι θα μπορούσατε να προσφέρετε τα μέγιστα αν καταφέρετε να εκλεγείτε; Προσανατολίζεστε ενδεχομένως και σε κάποιες συγκεκριμένες μόνιμες Επιτροπές;\nΠιστεύω ότι η υλοποίηση των παγκόσμιων στόχων πρέπει να αποτελέσει προτεραιότητα και εφόσον εκλεγώ θα εργαστώ προς αυτήν την κατεύθυνση. Η θεματική προτεραιότητά μου θα είναι η αντιμετώπιση της κλιματικής κρίσης, γιατί πιστεύω ότι αποτελεί τη μεγαλύτερη πρόκληση της εποχής μας. Η Επιτροπή Περιβάλλοντος, Δημόσιας Υγείας και Ασφάλειας των Τροφίμων, που είναι αρμόδια για την πολιτική περιβάλλοντος και τα μέτρα προστασίας του περιβάλλοντος, και ειδικότερα για την κλιματική κρίση, την υποβάθμιση των φυσικών πόρων και την αειφόρο ανάπτυξη είναι αυτή στην οποία κατά προτεραιότητα θα ήθελα να ενταχθώ και να αναλάβω ενεργό δράση.\n– Τι καθορίζει κατά τη γνώμη σας την αποτελεσματικότητα της ευρωομάδας μιας χώρας; Η προσωπικότητα των εκπροσώπων, η δυναμική της πολιτικής ομάδας στην οποία θα ενταχθούν, ή ο ευρωπαϊκός προσανατολισμός του σχήματος που ηγείται στη χώρα προέλευσής τους;\nΟι πολίτες της ΕΕ με την ψήφο τους θα διαμορφώσουν την αυριανή σύσταση του Ευρωκοινοβουλίου. Αυτό είναι κρίσιμο, γιατί ακόμα και η δυναμική των πολιτικών ομάδων, όπως λέτε, από τους πολίτες θα διαμορφωθεί. Η γνώμη μου είναι ότι η δουλειά των Ευρωβουλευτών δεν είναι να αποσύρονται στις Βρυξέλλες. Δουλειά τους είναι να υπερασπίζονται τα συμφέροντα της χώρας μας στην Ευρώπη αλλά και να φέρνουν πίσω στην Ελλάδα το ευρωπαϊκό γίγνεσθαι.\nΕκτιμώ ότι στην Ελλάδα πρέπει να αντιληφθούμε τις δυνατότητες που έχει η συμμετοχή μας στην ΕΕ και την ευθύνη που έχουν οι αντιπρόσωποί μας στο Ευρωκοινοβούλιο. Για αυτό πιστεύω ότι η συμμετοχή στις κάλπες πρέπει να είναι μαζική. Κάθε άνθρωπος με την ψήφο του και την επιλογή του να διαμορφώσει τις αποφάσεις που θα ληφθούν και θα επηρεάσουν την καθημερινότητά του, τη ζωή και το μέλλον του.\n– Η αξιωματική αντιπολίτευση έχει δώσει δημοψηφισματικό χαρακτήρα στις ευρωεκλογές, για την αποδοχή ή όχι της Κυβέρνησης και της πολιτικής της. Σε Ευρωπαϊκό επίπεδο όμως το αποτέλεσμα θα κρίνει τον προσανατολισμό της Κομισιόν, της “ευρωπαϊκής κυβέρνησης” δηλαδή. Εσείς ποια χαρακτηριστικά αυτών των εκλογών αναδεικνύετε ως πραγματικό διακύβευμα, το οποίο αποφασίσατε να αντιπαλέψετε με την υποψηφιότητά σας;\nΣε κάθε κάλπη υπάρχει διαφορετικό διακύβευμα, συνεπώς, κατά τη γνώμη μου, είναι λάθος να συγχέουμε τις ευρωεκλογές ή τις δημοτικές εκλογές με τις εθνικές. Στην τρέχουσα πολιτική επικαιρότητα διαπιστώνω μία εκτροπή με κύρια αιτία την αδυναμία της Νέας Δημοκρατίας να μιλήσει για το πραγματικό επίδικο των ευρωεκλογών, που είναι η διασφάλιση της Ευρωπαϊκής μας Δημοκρατίας και η δημιουργία μίας δίκαιης και βιώσιμης Ευρώπης.\nΣήμερα, η Ευρώπη κινδυνεύει από μία άκρως ανησυχητική συντηρητική αναδιάταξη του πολιτικού της χάρτη. Σε αυτό το αρνητικό πλαίσιο, καλούμαστε να επιλέξουμε τον δρόμο που θα ακολουθήσουμε τα επόμενα χρόνια. Οι σκοταδιστικές ακροδεξιές δυνάμεις βρίσκονται σε άνοδο σε πολλές χώρες, ενώ οι δεξιές δυνάμεις υιοθετούν πολλά από τα σημεία της ακροδεξιάς ρητορικής. Βρισκόμαστε μπροστά στον κίνδυνο ενίσχυσης ενός ακραίου πολιτικού συντηρητισμού, που στρέφεται εναντίον βασικών ανθρωπιστικών αξιών, οι οποίες διαμόρφωσαν τη φυσιογνωμία της Ευρώπης και συνεισέφεραν στην ευημερία της.\nΣτο πλαίσιο αυτό, το εγχείρημα της Προοδευτικής Συμμαχίας αποτελεί ανάγκη, αλλά και διέξοδο για τους πολίτες που μοιράζονται τα ιδανικά μιας ανοιχτής Ευρώπης, μιας Ευρώπης που τους χωράει όλους δίχως αποκλεισμούς. Προσδοκία αυτού του μετώπου είναι να εκφράσει τους ανθρώπους που αμφισβητούν το μονόδρομο του σκοταδισμού, της οπισθοδρόμησης, του ατομισμού και του ακραίου νεοφιλελευθερισμού που εξαθλιώνει τις κοινωνίες.\nΗ δίκη μου επιθυμία είναι να συνεισφέρω, ώστε να δημιουργηθεί μια διαφορετική Ευρώπη από αυτή που έχουμε ζήσει τα τελευταία χρόνια, μια πιο δίκαιη Ευρώπη και μια Ευρώπη πρωτοπόρα στην καταπολέμηση της κλιματικής κρίσης.\nΣΥΝΕΝΤΕΥΞΗ ΣΤΗΝ ΙΩΑΝΝΑ ΜΟΥΤΣΑΝΑ\nΣΤΕΡΕΑ ΝΕΑ 24/05/2019


Στη Σαουδική Αραβία θα φτιάξουν μια πόλη 33 φορές μεγαλύτερη από τη Νεα Υόρκη - ΔΕΥΤΕΡΗ ΜΑΤΙΑ\nΣτη Σαουδική Αραβία θα φτιάξουν μια πόλη 33 φορές μεγαλύτερη από τη Νεα Υόρκη\nAskmen Greece > Ψυχαγωγία > ΔΕΥΤΕΡΗ ΜΑΤΙΑ > Στη Σαουδική Αραβία θα φτιάξουν μια πόλη 33 φορές μεγαλύτερη από τη Νεα Υόρκη\nΜια φουτουριστική megacity στη Μέση Ανατολή.\nTην μεγαλομανία και το κακό γούστο των Αράβων γαλαζοαίματων τη γνωρίζαμε, αλλά αυτή τη φορά ο πρίγκιπας της Σαουδικής Αραβίας, Mohammed bin Salman, φαίνεται πως θέλει να ξεπεράσει κάθε προηγούμενο.\nΚι αυτό, γιατί σκοπεύει να ξεκινήσει άμεσα το υπερβολικά φιλόδοξο project NEOM, που θα κοστίσει κάτι ψιλά, δηλαδή κάτι παραπάνω από €400.000.000.000. Το NEOM περιλαμβάνει ουσιαστικά τη δημιουργία από το μηδέν μιας φουτουριστικής μητρόπολης που θα αποτελέσει το οικονομικό κυρίως κέντρο της Μέσης Ανατολής.\nΗ megacity, δεν θα είναι όμως απλά μεγάλη, θα είναι πάρα πολύ μεγάλη. Συγκεκριμένα, θα εκτείνεται από την Σαουδική Αραβία μέχρι και τις ανατολικές ακτές της Αιγύπτου, κατά μήκος της Ερυθράς Θάλασσας και θα έχει μέγεθος 33 φορές μεγαλύτερο από τη Νέα Υόρκη.\n> Υπάρχει μία πόλη στην Ιταλία που σε πληρώνουν για να ζήσεις εκεί\nΗ πόλη θα χρηματοδοτηθεί από την κυβέρνηση της Σαουδικής Αραβίας και ιδιώτες επενδυτές και θα τροφοδοτείται εξ ολοκλήρου με ηλιακή και αιολική ενέργεια. Πρόκειται για μια από τις μπόλικες ενέρργειες του 32χρονου πρίγκιπα να εκμοντερνίσει και να εξελίξει τη χώρα του, καθιστώντας την ακόμη ισχυρότερη στις παγκόσμιες αγορές.\n«Η ΝΕΟΜ θα κατασκευαστεί από το μηδέν, σε μια περιοχή πρασίνου, επιτρέποντας της να ξεχωρίσει ανάμεσα σε μέρη που έχουν κατασκευαστεί και αναπτυχθεί εδώ και εκατοντάδες χρόνια. Θα βρίσκεται σε μια από τις σημαντικότερες οικονομικές αρτηρίες του κόσμου, μέσω των οποίων διακινείται σχεδόν το 1/10 των παγκοσμίων εμπορικών συναλλαγών. Το 70% των πολιτών της χώρας είναι κάτω των 30 ετών και πρέπει να γνωρίσουν σωστά τον κόσμο, ακολουθώντας διαφορετικό δρόμο από αυτόν της εσωστρέφειας και του φανατισμού. Πρόκειται για ένα νέο Ισλάμ, ανοιχτό σε όλους και σε κάθε θρησκεία. Ήρθε η ώρα να προχωρήσουμε και να αφήσουμε στο παρελθόν όλα τα άσχημα που συνέβησαν στη Μέση Ανατολή τα τελευταία 30 χρόνια» δήλωσε μεταξύ άλλων ο διάδοχος του θρόνου, στη Διάσκεψη Πρωτοβουλίας για τις Μελλοντικές Επενδύσεις, που έγινε στο Ριάντ παρουσία 3.000 καλεσμένων. Ανάμεσά τους οι μεγαλύτεροι τραπεζίτες του πλανήτη αλλά και η Christine Lagarde.


26-10-2020 • 22:21μμ\nΑδιανόητο όσο και απίστευτο περιστατικό που έχει προκαλέσει διπλωματικό επεισόδιο, σημειώθηκε στο αεροδρόμιο Χαμάντ της Ντόχα, όπου γυναίκες επιβάτιδες πτήσης υποχρεώθηκαν να αποβιβαστούν και να υποβληθούν σε γυναικολογική εξέταση, μετά την ανακάλυψη ενός νεογέννητου σε τουαλέτα του αεροδρομίου!\nΔεκατρείς Αυστραλές συγκαταλέγονται στις γυναίκες από διάφορες χώρες, που επέβαιναν σε πτήση της κρατικής Qatar Airways και υποχρεώθηκαν να υποβληθούν σε γυναικολογική εξέταση μέσα σε ένα ασθενοφόρο, μετά τον εντοπισμό του νεογέννητου, μετέδωσε το τηλεοπτικό δίκτυο Seven News.\nΗ Αυστραλή ΥΠΕΞ Μαρίζ Πέιν επιβεβαίωσε ότι οι γυναίκες επικοινώνησαν με την αυστραλιανή κυβέρνηση όταν σημειώθηκε το περιστατικό και πρόσθεσε ότι η ίδια κατήγγειλε το συμβάν στον πρεσβευτή του Κατάρ. Η υπουργός είπε ότι το «παράδοξο περιστατικό» καταγγέλθηκε και στην Αυστραλιανή Ομοσπονδιακή Αστυνομία.\n«Γιατροί εξέφρασαν ανησυχία στις αρχές σχετικά με την υγεία μιας λεχώνας γυναίκας και ζήτησαν να εντοπιστεί πριν αναχωρήσει από το αεροδρόμιο. Πρόσωπα τα οποία είχαν πρόσβαση στη συγκεκριμένη περιοχή του αεροδρομίου, όπου βρέθηκε το νεογέννητο, κλήθηκαν να βοηθήσουν στην έρευνα», προστίθεται στην ανακοίνωση-δικαιολογία για την αδιανόητη πράξη.\nΣύμφωνα με την Πέιν, η Αυστραλία αναμένει αυτή την εβδομάδα μια έκθεση από τις καταριανές αρχές. «Υπάρχει έντονη ανησυχία σχετικά με το ζήτημα της εξασφάλισης συγκατάθεσης από τις γυναίκες για τον γυναικολογικό έλεγχο», είπε η υπουργός. «Αυτά είναι πολύ προσωπικά και ιδιωτικά ζητήματα».\nΥΠΟΧΡΕΩΤΙΚΗ ΓΥΝΑΙΚΟΛΟΓΙΚΗ ΕΞΕΤΑΣΗ


Κατερίνα Σαραντοπούλου: Έχασε την μάχη με τον καρκίνο\nby Τόνια Τζαφέρη 13-09-21 11:45\nΤόνια Τζαφέρη 13-09-21 11:45\nΚατερίνα Σαραντοπούλου: Αποχαιρετώντας μια σπουδαία αθλήτρια\nΚατερίνα Σαραντοπούλου: Έχασε την άνιση μάχη που έδινε με τον καρκίνο η πρώην κολυμβήτρια και επιχειρηματίας. Μία μάχη για την οποία είχε μιλήσει δημόσια τον Μάρτιο του 2021. Στη συζήτηση που πραγματοποιήθηκε στον Πύργο Βιβλίων του ΚΠΙΣΝ με θέμα: «Γυναίκα, καρκίνος και άθληση».\nΗ Κατερίνα Σαραντοπούλου υπήρξε αθλήτρια της κολύμβησης στο Σύλλογο του Πανιωνίου από το 1979 έως το 1992. Στη συνέχεια βρέθηκε στον σύλλογο της Γλυφάδας με πολλές συμμετοχές σε Πανελλήνια-Πανευρωπαϊκά και παγκόσμια πρωταθλήματα. Αθλήτρια της Εθνικής Ομάδας από το 1986. Με την συμμετοχή της στους Μεσογειακούς που έγιναν στην Αθήνα το 1996 ξεκίνησε την πορεία της ως εκπρόσωπος του ΕΟΤ στην διαφημιστική καμπάνια για τις παραλίες της Ελλάδας.\nΗ καριέρα της Κατερίνας Σαραντοπούλου\nΤην ίδια χρονιά ξεκίνησε και την εργασία της ως Casting Director στην εταιρεία παραγωγής διαφημιστικών ταινιών (Kino Production). Το 1997 έκανε το πρώτο της μεγάλο event συμμετέχοντας στην παραγωγή της Έναρξης και Λήξης του Παγκόσμιου Πρωταθλήματος Στίβου με σκηνοθέτη τον Βαγγέλη Παπαθανασίου. Στην συνέχεια, και μέχρι το 2008, συμμετείχε σε αρκετά events και οργανώσεις εκδηλώσεων. Παραγωγές διαφημιστικών ταινιών και συναυλιών για πολλούς γνωστούς καλλιτέχνες.


Δείτε ποιο είναι το... «ψάρι του Πικάσο» που έχει βάλει «φωτιά» στο twitter (φώτο) | Pronews\nΤο γύρο του διαδικτύου έχει κάνει η φωτογραφία που δημοσίευσε ένας Ιάπωνας φοιτητής στο Twitter στο οποίο απεικονίζεται ένα αλλόκοτο ψάρι.\nΈχοντας ασυνήθιστα μεγάλα μάτια και μπλε ρίγες διαφόρων σχημάτων εντυπωσίασε με την εμφάνισή του, με τους χρήστες να το αποκαλούν «ψάρι Πικάσο».\nΗ φωτογραφία έφτασε και στην ιαπωνική τηλεόραση Fuji, η οποία συμβουλεύτηκε ειδικούς για το είδος.\nΣύμφωνα με τους Ιάπωνες εμπειρογνώμονες, το «ψάρι Πικάσο» ανήκει στην οικογένεια Polyipnus matsubarai, ενός είδους που ζει στον βορειοδυτικό Ειρηνικό Ωκεανό, συμπεριλαμβανομένης της Ιαπωνίας και των Φιλιππίνων.\nΠαρά την παράξενη εμφάνισή τους, αυτά τα ψάρια θεωρούνται μη τοξικά και βρώσιμα, αν και κανένας από τους ειδικούς που δίνουν συμβουλές δεν έχει δοκιμάσει να το καταναλώσει.\nΟ Σακούγια, ο φοιτητής που δημοσίευσε την αρχική εικόνα του ψαριού στο Twitter, ανέφερε ότι το πλάσμα είχε μήκος περίπου 10 εκατοστά και είχε αλιευθεί στην ακτή του νησιού Κόζου.\nΧαλάει ο καιρός αύριο: Έρχονται τοπικές βροχές και καταιγίδες\nΑνακοίνωση ΕΟΠΥΥ μετά τις καταγγελίες: «Οι εγκαυματίες στο Μάτι λαμβάνουν δωρεάν τα αναγκαία είδη για τη θεραπεία»\nΕξάρχεια: Νέα αστυνομική επιχείρηση με ΟΠΚΕ και δίωξη ναρκωτικών


Στο Ηράκλειο σήμερα ο κ. Αλέξης Τσίπρας - neadrasis.gr\nΣτο Ηράκλειο θα βρίσκεται σήμερα Τετάρτη 13 Οκτωβρίου ο πρόεδρος του ΣΥΡΙΖΑ – Π.Σ., Αλέξης Τσίπρας, προκειμένου να επισκεφτεί τις σεισμόπληκτες περιοχές.\nΟ κ. Τσίπρας αναχωρεί από Αθήνα στις 10 π.μ. και αναμένεται να έχει φθάσει στο αεροδρόμιο Ηρακλείου ως τις 11 π.μ.\nΑμέσως θα μεταβεί στο Αρκαλοχώρι όπου αναμένεται να φτάσει στις 11:30 π.μ. όπου θα περιοδεύσει και θα συζητήσει με κατοίκους.\nΜετά το Αρκαλοχώρι ο κ. Τσίπρας θα μεταβεί στο Χουμέρι και τις Μελέσες.\nΣτις 2:30 μ.μ. θα επιστρέψει Ηράκλειο και θα συμμετάσχει σε σύσκεψη με τους δημάρχους του νομού και τον Περιφερειάρχη, στην αίθουσα του Περιφερειακού Συμβουλίου.\nΕυαγ. Τουρνάς και Ευθ. Λέκκας στη Σητεία


Εκείνο το συρτάρι που έβαζες τα όνειρά σου… – MY SELVI\nΑυτό το συρτάρι φράκαρε, δεν χωράει άλλα όνειρα πια. Όσο και να προσπαθείς να τα στριμώξεις αυτά ξεχύνονται από παντού. Όλα εκείνα τα όνειρα που έκανες τα στοίβαζες σε ένα συρτάρι. Διάλεξες το πιο μεγάλο συρτάρι για να το γεμίζεις και πάλι να υπάρχει χώρος να βάλεις και άλλα όνειρα. Όλα εκείνα τα όνειρα που ήταν αναπνοές, που ήταν οι ανάσες σου.\nΣ’ ένα συρτάρι που ευωδίαζε εξωτικά αρώματα. Το άνοιγες και γέμιζαν τα πνευμόνια σου οξυγόνο, αύρα μαγική σε πλημμύριζε, δεν το πλησίαζε σκόρος. Σ’ εκείνο το συρτάρι έβαζες τα όνειρά σου με χαρά και με αγάπη. Θυμάσαι πως τα φρόντιζες; Τα δίπλωνες και τα τακτοποιούσες με ευλάβεια, να μην στριμώξεις κανένα, να μην τους δημιουργήσεις τσακίσεις, να είναι πάντα σαν καινούργια όπως στην αρχή.\nΌνειρα δαντελένια, πλεγμένα με αραχνοΰφαντη κλωστή, χρυσά που λαμπύριζαν, γυάλινα και εύθραυστα. Κάθε μέρα έβγαζες ένα, το πρόβαρες επάνω και μπροστά στον καθρέφτη σου θαύμαζες την ομορφιά τους. Χαιρόσουν και καμάρωνες για τα όνειρά σου, και μετά πάλι πίσω στο συρτάρι. Τ’ άφησες σε μια οδυνηρή αναμονή.\nΚαι τώρα όλα αυτά τα όνειρα έχουν στριμωχθεί τόσο άτσαλα στοιβαγμένα σε εκείνο το παλιό συρτάρι που και αυτό επίσης πάλιωσε περιμένοντας σε να χρησιμοποιήσεις τα όνειρα και να το γεμίσεις με νέα και φρέσκα. Τώρα μυρίζουν ναφθαλίνη και μούχλα, έχουν νοτίσει από βροχερές μέρες και όταν τα φοράς σε βαραίνει η υγρασία τους και σου τρυπάει τα κόκκαλα.\nΕκείνα τα όνειρα τώρα τα βλέπεις με αποτροπιασμό. Καιρός λοιπόν να τα πετάξεις στην φωτιά και να τα κάψεις όλα εκείνα τα απραγματοποίητα, απαρχαιωμένα και μουχλιασμένα όνειρα. Θα πονέσεις αλλά θα δημιουργήσεις καινούργια που θα τα πραγματοποιήσεις και δεν θα τα αφήσεις να πεθαίνουν στοιβαγμένα σε ένα συρτάρι.


Επτά άγγελοι θα φέρουν το μήνυμα στο φεστιβάλ Φιλίππων\nΚαβαλιώτικη υπόθεση το εικαστικό μέρος της φετινής διοργάνωσης του 58ου Φεστιβάλ Φιλίππων για το καλοκαίρι.\nΟι επτά άγγελοι των Φιλίππων, αυτός είναι ο γενικός τίτλος της φετινής διοργάνωσης του Φεστιβάλ Φιλίππων το οποίο γίνεται στον ίδιο χώρο για 58 ολόκληρα χρόνια.\nΈνα ακόμη πολιτιστικό γεγονός για ολόκληρη την Αν. Μακεδονία και Θράκη με υωηλού κύρους θεταρικές παραστάσεις αρχαίου δράματος και κωμωδίας αλλά και συναυλίες με εξαίρετους καλλιτέχνες.\nΚύριος κορμός και χώρος εκδηλώσεων το αρχαίο θέατρο των Φιλίππων με παράλληλες παραστάσεις και καλλιτεχνικά δρώμενα στο Φρούριο της Καβάλας, την Παλιά Μουσική και το Θεατράκι Μεχμέτ Αλή.\nΗ παρουσίαση του φεστιβάλ έγινε στο Προσκήνιο τον χώρο δηλαδή μπροστά από το αρχαίο θέατρο στους Φιλίππους από την δήμαρχο Καβάλας, τον αντιδήμαρχο Πολιτισμού του δήμου, την πρόεδρο της Δημωφέλεια, του ΔΗΠΕΘΕ αλλά και τον καλλιτεχνικού διευθυντή του φεστιβάλ, τον οποίο συνεπικουρούσαν δύο Καβαλιώτες δημιουργοί, ο φωτογράφος Στράτος Καλαφάτης και ο συγγραφέας Θεόδωρος Γρηγοριάδης.\nΓια τις παραστάσεις και την σημασία τους η οποία έχει να κάνει με την υποψηφιότητα που κατέθεσε η Καβάλα για ένταξη του αρχαιολογικού χώρου των Φιλίππων στα μνημεία παγκόσμιας κληρονομιάς της UNESCO μίλησαν οι συντελεστές του Φεστιβάλ.\n«ΟΙ ΕΦΤΑ ΆΓΓΕΛΟΙ ΤΩΝ ΦΙΛΙΠΠΩΝ»\nΦιλοθέατον Α.Ε-Φεστιβάλ Αθηνών\n«Ιούλιος Καίσαρας» του Σαίξπηρ\nΓιώργος Νταλάρας-Ελένη Βιτάλη-Γλυκερία\n7- 8 Αυγούστου\n«Ο βιολιστής στη στέγη» του Τζόζεφ Στάιν\n«Παραμύθι χωρίς όνομα» της Κάρμεν Ρουγγέρη\n«Άντρες έτοιμοι για όλα» των Stephen Sinclair Antony &Mc Carten\nΣκηνοθεσία: Θ. Παπαθανασίου – Μ. Ρέππας\nΨυχή και Σώμα»\n«Λυσιστράτη. Μια δολιοφθορά» του Θωμά Βελισσάρη\nΘεατρική παράσταση. [Αντιγόνη Βαλάκου]\n«Το χειμωνιάτικο παραμύθι» του Σαίξπηρ\n«Οι δίδυμοι της Βενετίας» του Κάρλο Γκολντόνι\n«Έλα απόψε στου Θωμά» του Παύλου Λεμοντζή\n«Άκουσα τον Θεό να κλαίει» της Ελπίδας Σκούφαλου\nΠροβολή. [Παλιά Μουσική]\n10 Ιουλίου – 1 Αυγούστου


«Εξοικονομώ - Αυτονομώ» με τα νέα συστήματα EOS και ESS της EUROPA!\n«Εξοικονομώ – Αυτονομώ» με τα νέα συστήματα EOS και ESS της EUROPA!\nΤα νέα συστήματα της Europa έρχονται ως μια λύση υψηλών προδιαγραφών και στο πρόγραμμα «Εξοικονομώ – Αυτονομώ» του ΥΠΕΝ για αντικαταστάσεις παλαιών κουφωμάτων.\nΗ οικογένεια των νέων συστημάτων περιέχει έξι συστήματα, τέσσερα ανοιγόμενα και δύο συρόμενα, με θερμομονώση και πολλές αισθητικές και κατασκευαστικές επιλογές. Παράλληλα ιδιαίτερο χαρακτηριστικό των συστημάτων αποτελεί η κοινή σχεδίαση των προφίλ και τα κοινά εξαρτήματα, που συντελούν στην παρόμοια κατασκευαστική διαδικασία μεταξύ των σειρών. Η ομοιομορφία αυτή, αποτελεί κεντρικό παράγοντα διευκόλυνσης του κατασκευαστή, καθώς και εξοικονόμησης πόρων και χρόνου στην κατασκευή.\nΕιδικότερα τα συστήματα EOS 60 Hybrid και ESS 34 Hybrid αναμένεται να αποτελέσουν τις βασικές επιλογές των δικαιούχων του προγράμματος αφού αποτελούν συστήματα ιδιαιτέρως προσαρμοσμένα στις απαιτήσεις του προγράμματος, από άποψη επιδόσεων και κόστους.\nΝέο ESS 34 Hybrid: Η νέα πρόταση της EUROPA στα συρόμενα θερμομονωτικά συστήματα! Ιδανικό για αντικαταστάσεις και νέες κατασκευές!\nΤο συρόμενο θερμομονωτικό σύστημα ESS 34 Hybrid αποτελεί την νέα πρόταση της EUROPA στα συρόμενα θερμομονωτικά συστήματα. Οι λεπτές διατομές των προφίλ του το καθιστούν ιδανικό σε αντικαταστάσεις παλαιότερων συστημάτων και όχι μόνο.\nΤο σύστημα διαθέτει οδηγούς για όλες τις πιθανές τυπολογίες συρόμενου σε 42mm και 32mm ύψος. Το προφίλ γάντζου πλάτους μόλις 25mm προσδίδει έναν minimal σχεδιασμό, ανεμπόδιστη θέα και μια αίσθηση μοναδικότητας.\nΕιδικά σχεδιασμένα προφίλ επεκτείνουν τις κατασκευαστικές δυνατότητες κουφωμάτων σε μεγάλες διαστάσεις που μπορούν να αγγίξουν και τα 2,7m ύψους και κατασκευές με μέγιστο τα 10m2 επιφάνειας κατασκευής.\nΔυνατότητα τοποθέτησης µηχανισµού Lift & Slide.\nΤρεις επιλογές φύλλου τζαµιού στη πλευρά του κλειδώµατος: κλειστό, µε πηχάκι, καθώς και µε λαβή ενίσχυσης για μεγαλύτερη αντοχή στις καταπονήσεις.\nΔύο επίπεδα διοχέτευσης των υδάτων (προς την εξωτερική πλευρά του κουφώµατος), για καλύτερη αποστράγγιση του οδηγού.\nΔυνατότητα συνδυασμού µε την Europa EOS 60 για σύνθετες κατασκευές.\nΝέο EOS 60 Hybrid: Η ιδανική πρόταση της EUROPA στα ανοιγόμενα θερμομονωτικά συστήματα για αντικαταστάσεις και νέες κατασκευές!\nΤο νέο ολοκληρωμένο σύστημα ανοιγόμενων πορτών και παραθύρων EOS 60 Hybrid ανήκει στην νέα γενιά συστημάτων της EUROPA. Το νέο σύστημα έκανε την παρθενική του εμφάνιση στην έκθεση XENIA 2019 στο αναβαθμισμένο περίπτερο ξενοδοχειακών λύσεων της EUROPA και κέρδισε το ενδιαφέρον τόσο των επισκεπτών της έκθεσης (ξενοδόχων και ιδιοκτητών πολυτελών κατοικιών) για την άψογη εμφάνισή του και σχεδιαστική του απλότητα (minimal design) όσο και των κατασκευαστών αλουμινίου.\nΤο σύστημα μειώνει την κατανάλωση κτηριακής ενέργειας προσφέροντας παράλληλα αυξημένη πρόσβαση φυσικού φωτός εξαιτίας των λεπτών διατομών στα προφίλ, και εξαιρετικές κλιματικές επιδόσεις σε αντίξοες κλιματολογικές συνθήκες.\nΤο EOS 60 Hybrid είναι κατάλληλο για την πλειονότητα των καθημερινών κατασκευών, ενώ καλύπτει όλες τις ανάγκες και προδιαγραφές που ορίζονται σε ελληνικά και διεθνή πλαίσια. Σε σύνθετες κατασκευές συνδυάζεται άψογα με το συρόμενο σύστημα ESS 34 Hybrid, το οποίο αποτελεί την συμπληρωματική, νέα πρόταση της EUROPA στα θερμομονωτικά συρόμενα συστήματα.\nΗ σχεδίασή του έγινε με τρόπο που να το καθιστά εξαιρετική επιλογή σε περιπτώσεις αντικατάστασης παλαιών κουφωμάτων, αλλά και νέες κατασκευές. Παράλληλα η δυνατότητα επιλογής κρυφού φύλλου, προσφέρει πρόσθετες αισθητικές δυνατότητες, σύμφωνες με τις σύγχρονες αρχιτεκτονικές τάσεις. Η δυνατότητα χρήσεως προφίλ με σπαστή γραμμή προσφέρει κατασκευαστικές επιλογές κλασσικής αισθητικής σε χώρους που κυριαρχεί η αντίστοιχη αρχιτεκτονική τάση.\nΧρήση πολυαµιδίων 24mm.\nΠροφίλ για χρήση περιμετρικού μηχανισμού κλειδώματος για αυξημένη ασφάλεια.\nΑυξημένο επίπεδο θερμομόνωσης και ηχομόνωσης.\nΠρόσθετη µόνωση περιμετρικά των υαλοπινάκων.\nΕλαστικά συν-διέλασης, πλήρως ανακυκλώσιµα, για µέγιστη θερµοµόνωση (EPDM-Expanded EPDM).\nEOS 60 Hybrid ESS 34 Hybrid europa ανοιγόμενα συστήματα αντικατάσταση κουφωμάτων Εξοικονομώ - Αυτονομώ θερμομονωτικά συστήματα κατασκευές συρόμενα συστήματα συστήματα Europa συστήματα αλουμινίου


Αντιδράσεις για το πυρηνελαιουργείο στην Ιεράπετρα - Flashnews.gr\nΑντιδράσεις για το πυρηνελαιουργείο στην Ιεράπετρα\nΈντονη είναι η αντίδραση του δήμου Ιεράπετρας και της τοπικής κοινωνίας για την εξέλιξη στο θέμα του πυρηνελαιουργείου και την άδεια λειτουργίας που δόθηκε με απόφαση του Αντιπεριφερειάρχη κ. Κωνσταντίνου Λαμπρινού. Εξέλιξη που αγνοεί τα περιβαλλοντικά προβλήματα και το κοινωνικό κόστος που προκαλεί στην τοπική κοινωνία.\nΣήμερα συνεδρίασε εκτάκτως, η Εκτελεστική Επιτροπή του Δήμου Ιεράπετρας με μοναδικό θέμα συζήτησης την επαναλειτουργία του πυρηνελαιουργείου στη θέση Πλατιά Όψη της Ιεράπετρας.\nΗ Επιτροπή αποφάσισε ομόφωνα τα παρακάτω:\n1) Να μεταβεί ο Δήμαρχος και οι αρμόδιοι Αντιδήμαρχοι στην Εισαγγελέα Λασιθίου προκειμένου να την ενημερώσουν για τα προβλήματα που δημιουργεί η επαναλειτουργία του πυρηνελαιουργείου στην πόλη της Ιεράπετρας.\n2) Να εξαντληθούν όλα τα ένδικα μέσα για την ανάκληση της κατά την άποψη μας παράνομης και προκλητικής απόφασης του θεματικού Αντιπεριφερειάρχη κ. Κ. Λαμπρινού, η οποία προσβάλλει τη λειτουργία των θεσμών, διαταράσσει τη λειτουργία πρώτου και δεύτερου βαθμού Αυτοδιοίκησης και ρυπαίνει ανεπανόρθωτα το περιβάλλον της πόλης μας προκαλώντας κινδύνους υγιείας στους συμπολίτες μας.\n3) Να συγκληθεί αύριο εκτάκτως το Δημοτικό Συμβούλιο Ιεράπετρας.\nΣτο μεταξύ, ο Δήμαρχος Ιεράπετρας κ. Σήφης Αναστασάκης με επιστολή του προς τον Αντιπεριφερειάρχη κ. Κωνσταντίνο Λαμπρινό, ζητά την άμεση ανάκληση της απόφασης.\nΑναλυτικά στην επιστολή του ο κ.Αναστασάκης αναφέρει τα εξής :\n"Με την υπ' αριθμ. 45/30.01.2012 αποφασίσατε την προσωρινή αναστολή της διακοπής λειτουργίας του πυρηνελαιουργείου «Βερβελάκης ΑΕΒΕ» για 45 μέρες, επικαλούμενος λόγους δημοσίου οφέλους επειδή αν παραμείνουν οι ελαιοπυρήνες που έχουν συγκεντρωθεί στο χώρο, θα δημιουργήσουν περισσότερα περιβαλλοντικά προβλήματα και κίνδυνο στη δημόσια υγεία.\nΠρόκειται για μια απόφαση που μας βρίσκει τελείως αντίθετους διότι είναι αποσπασματική, κινείται σε λάθος κατεύθυνση και δημιουργεί περισσότερα περιβαλλοντικά προβλήματα από εκείνα που λύνει.\nΘα ήθελα λοιπόν να μας γνωρίσετε τα παρακάτω:\n1. Ρωτήθηκε ο Αντιπεριφερειάρχης Λασιθίου για το θέμα; Ποια ήταν η άποψή του;\n2. Γνωρίζετε ότι πρόκειται για ένα θέμα που απασχολεί την τοπική κοινωνία επί χρόνια και έχει προκαλέσει τεράστιες αντιδράσεις, αφού η πόλη της Ιεράπετρας υποφέρει από τη δυσοσμία εξαιτίας της λειτουργίας του πυρηνελαιουργείου;\n3. Γνωρίζετε ότι το πυρηνελαιουργείο συγκέντρωσε την πυρήνα χωρίς να έχει άδεια λειτουργίας από πέρυσι το Μάρτιο;\n4. Γνωρίζετε ότι πρόκειται για πάγια τακτική του ιδιοκτήτη του εργοστασίου, προκειμένου να δημιουργεί τετελεσμένο γεγονός και να ζητά εξαιρέσεις;\n5. Γνωρίζετε πως με τον τρόπο αυτό δρα επί χρόνια;\n6. Γιατί δεν του ζητήσατε, αφού έχει γίνει διακοπή λειτουργίας, να μεταφέρει αλλού την πυρήνα που παράνομα συγκέντρωσε;\n7. Προβλέπεται η επιβολή προστίμου για περιβαλλοντική ρύπανση από την πράξη αυτή; Κι αν ναι γιατί, δεν του επιβλήθηκε;\n8. Επιτρέπεται με την απόφασή σας να μεταφέρει άλλη πυρήνα στο χώρο, προκειμένου να λειτουργεί όσο διάστημα θέλει, με την απειλή της περιβαλλοντικής ρύπανσης;\nΌλα τα παραπάνω, αν είχα τη δυνατότητα, θα σας τα έλεγα προφορικά, αν κάνατε τον κόπο να επικοινωνήσετε μαζί μου για να συνομιλήσετε με την τοπική αρχή.\nΌχι μόνο δεν το πράξατε, αλλά και δεν μας κοινοποιήσατε το έγγραφο ωσάν να πρόκειται για θέμα που δεν αφορά τη Δημοτική Αρχή Ιεράπετρας. Παρά ταύτα, επεδίωξα να μιλήσω μαζί σας, χωρίς όμως να γίνει κατορθωτό. Είναι προφανές πως αναγκάζομαι πλέον να απευθυνθώ γραπτά, ζητώντας τις παραπάνω απαντήσεις.\nΘεωρώ περιττό να σας επισημάνω ότι η στάση αυτή είναι άκρως αντιδεοντολογική, δεν εκφράζει το πνεύμα που διακατέχει τη συνεργασία των φορέων της Αυτοδιοίκησης στην Κρήτη και προπάντων δεν εκφράζει την αντίληψη συνεργασίας που έχουμε εγκαινιάσει με τον Περιφερειάρχη κ. Σταύρο Αρναουτάκη.\nΑκόμα και αν πρόκειται για θέμα που εμπίπτει στις αρμοδιότητες σας, δεν νομιμοποιείστε να ενεργείτε αυθαίρετα και ερήμην των συμφερόντων της τοπικής κοινωνίας.\nΗ πρόχειρη και αποσπασματική απόφασή σας οδηγεί την Ιεράπετρα σε μια μεγάλη αναστάτωση και ταλαιπωρία, προκαλώντας την δικαιολογημένη αντίδραση φορέων και πολιτών.\nΑναμένουμε την άμεση ανάκλησή της".\nΤετάρτη, 1 Φεβρουαρίου 2012, 12:36


Εκδήλωση Δρόμου της Αριστεράς | Κιλκίς24\nΕκδήλωση Δρόμου της Αριστεράς\nΠαραιτήθηκε ο Π. Χρονόπουλος από συντονιστής της ΤΟ Κιλκίς του ΣΥΡΙΖΑ.\nΕκδήλωση με τίτλο “Η ΕΛΛΑΔΑ ΜΠΟΡΕΙ ΚΙ ΑΛΛΙΩΣ” πραγματοποιεί στο Κιλκίς η εφημερίδα Δρόμος της Αριστεράς, που εκφράζει την αριστερή πτέρυγα του ΣΥΡΙΖΑ. Ομιλητές θα είναι, το μέλος της ΚΕ του ΣΥΡΙΖΑ Ειρήνη Τσέλου και ο πρώην, πλέον, συντονιστής της τοπικής Κιλκίς, Παναγιώτης Χρονόπουλος.\nΗ εκδήλωση, που αναμένεται μ` εξαιρετικό ενδιαφέρον ενόψει των γενικότερων εξελίξεων, θα πραγματοποιηθεί την ερχόμενη Δευτέρα 15 Ιουνίου, στις 7.30 μμ, στην αίθουσα εκδηλώσεων του Επιμελητηρίου Κιλκίς.\nΝα σημειωθεί ότι ο κ. Χρονόπουλος παραιτήθηκε ήδη από συντονιστής της ΤΟ Κιλκίς του ΣΥΡΙΖΑ, καθότι έληξε η 6ετής σύμβαση εργασίας που είχε με το Νοσοκομείο Κιλκίς ως χειρούργος γιατρός, και σχεδιάζει να μετακινηθεί στη Θεσσαλονίκη. Έτσι, η ομιλία του αυτή ενδέχεται να είναι και η τελευταία του στο Κιλκίς, εκτός απίθανου απροόπτου, όπως σημειώνει κι ο ίδιος.\nΟ αντικαταστάτης του κ. Χρονόπουλου θα εκλεγεί τις επόμενες μέρες από συνέλευση των μελών της τοπικής Κιλκίς του ΣΥΡΙΖΑ.\nΟ Τ. Κορωνάκης\nΣύμφωνα με πληροφορίες του ΚΙΛΚΙΣ24, εκδήλωση του κυβερνώντος κόμματος θα πραγματοποιηθεί στο Κιλκίς στις 24 Ιουνίου, με ομιλητή τον νέο γραμματέα του κόμματος, Τάσου Κορωνάκη.


Οι Michelin και General Motors ξεκίνησαν τις δοκιμές airless ελαστικών Οι Michelin και General Motors ξεκίνησαν τις δοκιμές airless ελαστικών\nΠριν κάποια χρόνια η Michelin κυκλοφόρησε μικρές εκδόσεις των Tweel, με τις οποίες εφοδίασε μηχανές γκαζόν και εξοπλισμό κατασκευών. Στη συνέχεια η εταιρεία σχεδίασε τα νέα airless ελαστικά τα οποία ακούν στο όνομα Uptis.\nΤα Uptis μπορούν να αντέξουν το βάρος ενός κανονικού αυτοκινήτου, παρέχουν καλύτερη πρόσφυση και είναι ανθεκτικά στις αυξημένες ταχύτητες που επιτρέπουν τα όρια των εθνικών οδών.\nΗ Michelin σχεδίασε τα Uptis στηριζόμενη στη βασική ιδέα των Tweel. Μεταξύ του πέλματος και του εσωτερικού τροχού αλουμινίου βρίσκονται οι ειδικές νευρώσεις που αντικαθιστούν την πίεση του αέρα. Οι νευρώσεις των Uptis είναι κατασκευασμένες από έναν συνδυασμό καουτσούκ και ρητίνης ενισχυμένης με υαλοβάμβακα.\nΜε σκοπό να διασφαλίσει την ποιότητα των Uptis η Michelin συνεργάστηκε με την General Motors για την ανάπτυξή τους. Η GM θα βγάλει στους δρόμους του νοτιοανατολικού Μίσιγκαν μία στρατιά από ηλεκτρικά αυτοκίνητα Chevy Bolt τα οποία θα χρησιμοποιούν τα Uptis.\nΣτόχος των εταιρειών είναι να δοκιμάσουν τις αντοχές των Uptis. Αν όλα κυλήσουν ομαλά η General Motors σχεδιάζει να προσφέρει τα ελαστικά Uptis ως επιλογή στον εξοπλισμό κάποιων οχημάτων της ως το 2024.\nΗ Michelin αναφέρει ότι τα Uptis έχουν το ίδιο βάρος με τα συμβατικά ελαστικά. Ωστόσο, από τη στιγμή που τα Uptis δεν χρησιμοποιούν αέρα, δεν παρουσιάζουν προβλήματα πίεσης και κατ’ επέκταση δεν υπάρχει λόγος ύπαρξης ειδικών οργάνων παρακολούθησης και εφεδρικών ελαστικών.\nΗ απουσία ρεζέρβας και ειδικού εξοπλισμού μειώνει το συνολικό βάρος του αυτοκινήτου και την κατανάλωση ενέργειας, αυξάνοντας ταυτόχρονα την ασφάλεια από πιθανά ατυχήματα όπως το σκάσιμο ενός ελαστικού.\nΠροηγούμενες δημοσιεύσειςSeat Mii: Πλήρως ηλεκτρική έκδοση με 81 ίππους ισχύ, 130km/h τελική και 260 χιλιόμετρα αυτονομίαΕπόμενες δημοσιεύσειςΗ Toyota παρουσίασε φωτογραφίες των ηλεκτρικών αυτοκινήτων που θα κυκλοφορήσει μέχρι το 2025


24 ώρες EXPRESS προβλέψεις- Κυριακή 26/02/17\n25 Φεβρουαρίου 2017 192 Views Προβλέψεις express\nΖΥΓΟΣ: Η κριτική που ασκείτε στους πάντες, ίσως και να σας έχει βάλει στην μοναχική θέση, που στο τώρα βρίσκεστε. Θα πρέπει να αλλάξετε την στρατηγική σας. Οι μέρες μετά τον νέο μήνα του Μαρτίου, θα βοηθήσουν στο να αποκαταστήσετε τις διαπροσωπικές σας σχέσεις όλων των τύπων. Ενεργοποιηθείτε άμεσα.\nΥΔΡΟΧΟΟΣ: Υπάρχει λόγος, να κινητο ποιηθείτε άμεσα και να δώσετε όλο το βάρος σας, σε αισθηματικές υποθέσεις που έχουν παγιωθεί, όχι όμως προς όφελος σας. Οι πληροφορίες που θέλατε να μαζέψετε, είναι ήδη στα χέρια σας και το μόνο που απομένει είναι να πάρετε τις τελικές σας αποφάσεις. Αποφύγετε, μέχρι και τις 02/03, να ξεκινήσετε νέες επαγγελματικές δραστηριότητες.\n← Οικονομικά –Τύχη –Χρήμα Κυριακή 26 Φεβρουαρίου\nΠροβλέψεις Τσιγγάνικη Χαρτομαντεία Κυριακή 26/02 →\n24 ώρες προβλέψεις EXPRESS – Τρίτη 17/01\n16 Ιανουαρίου 2017 Δεν επιτρέπεται σχολιασμός στο 24 ώρες προβλέψεις EXPRESS – Τρίτη 17/01\nVisitors online – 2676:


Χιλιάδες αυθαίρετα αποκαλύπτουν οι δασικοί χάρτες - Ειδήσεις Newsit.gr\nNewsit / Ελλάδα / Χιλιάδες αυθαίρετα αποκαλύπτουν οι δασικοί χάρτες\nΔημοσιεύθηκε: 13.04.2011 | 11:03\n- Το ''πάρτυ'' των καταπατητών σε Μαραθώνα, Παλαιά και Νέα Πεντέλη\nΌχι απλά μερικά αυθαίρετα αλλά ολόκληρες »αυθαιρετουπόλεις» αποκαλύπτονται με την ανάρτηση των πρώτων δασικών χαρτών στον Μαραθώνα, την Παλαιά και Νέα Πεντέλη.\nΜεγάλοι οικισμοί στην Πεντέλη όπως η Πάντειος Πολιτεία και η Αύρα, που κάηκαν τον Αύγουστο του 2009, αποκαλύπτεται ότι χτίστηκαν σε δασικές εκτάσεις και συνεπώς »ρυθμίζονται» με την επιβολή προστίμων διατήρησης και ανέγερσης.\nΠοιό είναι το »παραθυράκι» του νόμου με το οποίο »στήνεται» το κόλπο;\nΤο άρθρο 14 του ν. 998/79 δίνει την ευκαιρία να »χαρακτηριστούν» εκτάσεις που έχουν καεί και έχουν κηρυχθεί αναδασωτέες στα χαρτιά αλλά στην πράξη βαπτίζονται ως αγροτικές.\nΤο σχέδιο »αποψίλωσης» των δασών ολοκληρώθηκε τηνύχτα που μπήκαν στο σχέδιο και οι συνεταιριστικές εκτάσεις.\nΚαι βέβαια το κερασάκι στην τούρτα μπήκε πάλι από την Πολιτεία που προχώρησε στην ανάρτηση των δασικών χαρτών βάσει των αεροφωτογραφιών του 1945 για τις οποίες το Capital, θυμίζει τις δηλώσεις του τότε υπουργού ΠΕ.ΧΩ.ΔΕ Γ.Σουφλιά : »Να μην λαμβάνονται υπόψη οι αεροφωτογραφίες του ’45 διότι στην Ελλάδα άλλαξαν οι χρήσεις γης ριζικά στις δεκαετίες του ’50 και ’60. Να στηριχθούμε σε αεροφωτογραφίες κοντινές στο 1975 που ψηφίστηκε το Σύνταγμα. Θα σας πω μόνο ένα παράδειγμα: σύμφωνα με τις αεροφωτογραφίες του ΄45, από το δομημένο τμήμα του Λεκανοπεδίου της Αττικής ένα σημαντικό ποσοστό είναι δάσος. Ερωτώ ευθέως όποιον υποστηρίζει αυτή την άποψη: Θα κατεδαφίσετε εκεί τα κτίσματα;\nΘα τα κατεδαφίσετε; Και η χώρα μας είναι γεμάτη από τέτοιες περιπτώσεις. Χιλιάδες αγροτικές οικογένειες έχουν καλλιεργήσιμες εκτάσεις που το 1945 ήταν δασικές. Θα τις αφαιρέσετε από αυτές τις οικογένειες;»


#INDIAITREPUBLIC - TOP 10 ΓΕΓΟΝΌΤΑ ΣΧΕΤΙΚΆ ΜΕ ΤΟ TCS | ΙΣΤΟΛΌΓΙΟ EDUREKA | ΈΝΤΡΕΚΑ - ΧΩΡΊΣ ΚΑΤΗΓΟΡΊΑ\nΚύριος Χωρίς Κατηγορία #IndiaITRepublic - Κορυφαία 10 γεγονότα σχετικά με το TCS\nΗ Edureka επικεντρώνεται στο TCS στη σημερινή έκδοση 70 γεγονότων σχετικά με κορυφαίες εταιρείες πληροφορικής. Ακολουθούν τα κορυφαία 10 γεγονότα σχετικά με το TCS για τα οποία ενδέχεται να μην γνωρίζετε.\nΟ Ινδικός χώρος πληροφορικής είναι σαν τον ωκεανό - αλλάζει συνεχώς. Υπάρχουν μερικοί καρχαρίες που κυβερνούν τα νερά αβίαστα, ενώ άλλα μικρότερα ψάρια ευδοκιμούν στις σκιές. Αυτοί οι καρχαρίες, αν και φαύλοι και ισχυροί, συμπληρώνουν τα μικρότερα ψάρια και, σε πολλές περιπτώσεις, φαίνεται να τους υποστηρίζουν. Ο τελευταίος ινδικός τεχνολογικός μας μεγάλος είναι ένας τόσο ευγενής γίγαντας.\nΟ έκτος και τελευταίος τεχνολογικός γίγαντας στη λίστα της Edureka είναι ένας που αντιπροσωπεύει τα πάντα για τον Ινδικό τομέα πληροφορικής γενικά - Tata Consultancy Services (TCS). Ένας τεχνολογικός γίγαντας που έχει βάσεις σχεδόν σε όλες τις μεγάλες πόλεις της χώρας, το TCS έχει γίνει συνώνυμο με την ινδική πληροφορική. Ας δούμε λοιπόν τα 10 κορυφαία γεγονότα σχετικά με το TCS που έχουμε επιμεληθεί για εσάς.\n1. Αποτύπωμα TCS:\nΗ TCS σπάζει ρεκόρ όχι μόνο στην Ινδία αλλά σε όλο τον κόσμο.\n2. Πόσο μεγάλο είναι μεγάλο ;:\nΗ TCS είναι η 10η μεγαλύτερη εταιρεία πληροφορικής στον κόσμο!\n3. Έσοδα TCS:\nΜεγαλύτερο όχι μόνο όσον αφορά τον αριθμό των χρηστών ή τους πελάτες αλλά και τα έσοδα!\nΑπό μια ακατάλληλη διαδικασία εντατικής εργασίας σε μια ψηφιοποιημένη, ομαλή διαδικασία, το TCS πρέπει να ευχαριστηθεί για την επανεφεύρεση του ινδικού συστήματος υπηρεσιών διαβατηρίων.\n5. Πρώτα στη λίστα:\nΠέρυσι, η TCS έγινε η πρώτη εταιρεία που παραβίασε το σήμα κεφαλαιοποίησης των 100 δισεκατομμυρίων δολαρίων.\nΓνωρίζατε ότι το TCS διαδραμάτισε τεράστιο ρόλο στον επανασχεδιασμό της πύλης UIDAI;\nΉταν το TCS που ξεκίνησε την ανάπτυξη της Ε & Α στην Ινδία! Το πρώτο τέτοιο κέντρο ήταν στο Πούνε.\n8. Τεχνολογικοί τομείς:\nΟι επαγγελματίες του TCS είναι ικανοί σε αυτές τις τεχνολογίες. Ώρα να παρακολουθήσετε και να μάθετε.\n9. Ηγεσία TCS:\nΗ καλύτερη εταιρεία πληροφορικής πήρε τον καλύτερο CEO! Ο Rajesh κατατάχθηκε «Καλύτερος Διευθύνων Σύμβουλος» στην κατάταξη του All Asia Executive Team του Institutional Investor 2018.\nΈνας ηγέτης όχι μόνο στην πληροφορική αλλά και στην ανθρωπότητα! Η TCS σημείωσε Χρυσό στην πιο δύσκολη κατάταξη CSR όλων - την Αξιολόγηση ΕΚΕ του EcoVadis - για 5η συνεχόμενη χρονιά.\nΑυτά ήταν τα κορυφαία 10 γεγονότα σχετικά με το TCS που μπορεί να μην γνωρίζετε. Γνωρίζετε γεγονότα που μπορεί να έχουμε χάσει; Ενημερώστε μας κάνοντας κλικ στην παρακάτω ενότητα σχολίων.\nΑυτά ήταν τα κορυφαία 10 γεγονότα σχετικά με το TCS για τα οποία ίσως ή δεν γνωρίζετε. Εάν έχετε οποιεσδήποτε ερωτήσεις, προτάσεις ή υπάρχουν συγκεκριμένα θέματα που θέλετε να καλύψουμε, μη διστάσετε να μας βρείτε στην παρακάτω ενότητα σχολίων. Θα επιστρέψουμε αύριο με 10 ακόμη γεγονότα για περισσότερες εταιρείες τεχνολογίας, ειδικά για νεοσύστατες επιχειρήσεις. Έτσι, βεβαιωθείτε ότι έχετε εγγραφεί στο ιστολόγιό μας μέσω του παρακάτω πλαισίου συνδρομής και μην χάσετε ποτέ αυτές τις σημαντικές ενημερώσεις.\nΚύριο κλειδί σε SQL: Όλα όσα πρέπει να γνωρίζετε σχετικά με τις λειτουργίες πρωτεύοντος κλειδιού


Γενετική των Ελλήνων: 03/2005\nΠροβληματισμό αλλά και αντιδράσεις πυροδότησαν τα αποτελέσματα έρευνας που έκανε το Λύκειο Μ. Κουτσόφτα – Α. Παναγίδη Παλιομετόχου και τα οποία παρουσιάστηκαν χθες ενώπιον της Επιτροπής Παιδείας της Βουλής.\nΜερικά από τα αποτελέσματα της έρευνας είναι:\n* Το 61,8% των μαθητών συμφωνούν με τη θέση ότι η παρουσία ξένων εργατών αυξάνει την εγκληματικότητα, το 15,7% δεν συμφωνούν και 22,5% δεν παίρνουν θέση.\n* Μόλις το 11,8% των μαθητών θα μπορούσαν να παντρευτούν με ένα μαύρο/-η, το 74,4% δεν θα μπορούσαν και το 13,8% δεν παίρνουν θέση.\n* Το 36,6% των μαθητών δηλώνουν ότι θα μπορούσαν να παντρευτούν με ένα Ρώσο/-ίδα, το 47,2% δεν θα μπορούσαν και το 16,2% δεν παίρνουν θέση.\n* Το 41,3% θα μπορούσαν να παντρευτούν με έναν Άγγλο/-ίδα, το 34,5% δηλώνουν ότι δεν θα μπορούσαν και το 24,2% δεν παίρνουν θέση.\n* Το 34,8% θα μπορούσαν να παντρευτούν με ένα Σουηδό/-δή, το 44,4% δεν θα μπορούσαν και το 20,8% δεν παίρνουν θέση.\n* Μόλις το 10,4% θα μπορούσαν να παντρευτούν με ένα Φιλιππινέζο/-έζα, το 79% δεν θα μπορούσαν και το 10,6% δεν παίρνουν θέση.\n* Μόλις το 8,2% θα μπορούσαν να παντρευτούν έναν/μια αλλόθρησκο/αλλόθρησκη (μουσουλμάνο/-α, βουδιστή/-στρια), το 82,9% δηλώνουν ότι δεν θα μπορούσαν και το 8,9% δεν παίρνουν θέση.\n* Το 26,7% θα μπορούσαν να παντρευτούν έναν/μια Xριστιανό/Xριστιανή άλλου δόγματος (Καθολικό/-ή, Προτεστάντη/-τισσα κ.τ.λ.), το 53,7% δηλώνουν ότι δεν θα μπορούσαν και το 19,6% δεν παίρνουν θέση.\n* Το 58,1% θα μπορούσαν να παντρευτούν έναν/μια Χριστιανό/Χριστιανή Ορθόδοξο/-η που δεν κατάγεται από την Κύπρο ή την Ελλάδα, το 21,1% δηλώνουν ότι δεν θα μπορούσαν και το 20,8% δεν παίρνουν θέση.\n* Το 24,1% θα επέλεγαν για εργοδότηση έναν/μια Σριλανκέζο/-α, το 50,6% δηλώνουν ότι δεν θα επέλεγαν και το 25,3% δεν παίρνουν θέση.\n* Μόλις το 13,5% θα επέλεγαν για εργοδότηση έναν/μια Τουρκοκύπριο/-α, το εντυπωσιακό 71,6% δηλώνουν ότι δεν θα επέλεγαν και το 14,9% δεν παίρνουν θέση.\n* Μόλις το 12,3% των μαθητών δηλώνουν ότι θα δέχονταν να κτιστεί στη γειτονιά τους τζαμί.\n* Το 44,9% συμφωνούν με τη θέση ότι η ελληνική φυλή είναι η ανώτερη στον κόσμο, το 29,6% δεν συμφωνούν και το 25,5% δεν παίρνουν θέση.\n* Το εντυπωσιακό 68,5% συμφωνούν με τη θέση ότι η Ορθόδοξη Χριστιανική Θρησκεία είναι η ανώτερη όλων των θρησκειών.\nΟ πρόεδρος της Επιτροπής Παιδείας της Βουλής Νίκος Τορναρίτης είπε ότι η λύση στο πρόβλημα του ρατσισμού δεν είναι να φύγουν οι ξένοι, αλλά να μάθουμε να ζούμε μαζί σε μια πολυπολιτισμική κοινωνία.\nΩστόσο, ο Διευθυντής Μέσης εκπαίδευσης του Υπ. Παιδείας Ανδρέας Σκοτεινός δηλώνει ότι τα αποτελέσματα είναι διογκωμένα. Επίσης, ο πρόεδρος της Συνομοσπονδίας Γονέων Μέσης Ηλίας Δημητρίου τόνισε ότι τα επίπεδα ρατσισμού είναι τα ίδια που υπάρχουν και στο εξωτερικό. Επίσης, τόσο οι καθηγητές όσο και οι μαθητές του Λυκείου δηλώνουν ότι δεν υπάρχει κανένα πρόβλημα ρατσισμού στο σχολείο τους.\nΑναρτήθηκε από Dienekes στις 01:29 2 σχόλια:\nΠρώτη η Eλλάδα στη λίστα των υπέρβαρων\nTου ανταποκριτή μας στις Bρυξελλες Kωνσταντινου Kαλλεργη\nOι Eλληνες και ειδικά οι Kρητικοί είναι οι πλέον παχύσαρκοι Eυρωπαίοι, σύμφωνα με στοιχεία που έδωσε χθες τη δημοσιότητα η Eυρωπαϊκή Eπιτροπή, η οποία κηρύττει τον πόλεμο κατά της παχυσαρκίας διαπιστώνοντας ότι το πρόβλημα εξαπλώνεται ραγδαία, πλήττοντας μάλιστα ιδιαίτερα τα παιδιά και, κυρίως, τις μεσογειακές χώρες. Συγκεκριμένα, σύμφωνα με στοιχεία της Γενικής Διεύθυνσης Yγείας του επιτρόπου Mάρκου Kυπριανού, σχεδόν το 80% των Eλλήνων και το 75% των Eλληνίδων λογίζονται ως υπέρβαροι με βάση τα διεθνή δεδομένα για το θέμα αυτό, ποσοστό που είναι το υψηλότερο στην Eυρώπη, ενώ και στα παιδιά η κατάσταση είναι ιδιαίτερα προβληματική, με την Kρήτη να κατέχει την πρώτη θέση στην Eνωση στην παχυσαρκία μεταξύ των εφήβων (13-17 ετών) και στην Eλλάδα συνολικά στην πέμπτη θέση. Περίπου ο ένας στους τρεις εφήβους στην Kρήτη και ο ένας στους τέσσερις στην Eλλάδα είναι υπέρβαρος, ενώ περίπου το 10% αντιμετωπίζει σοβαρό πρόβλημα... Oι λόγοι είναι φυσικά πολλοί και πολύπλοκοι, όμως οι δύο βασικότερες συνιστώσες είναι προφανείς: η αλλαγή, μέσα σε λίγα χρόνια, διαιτολογικών συνηθειών χιλιετιών και ο ολοένα και μεγαλύτερος περιορισμός της σωματικής άσκησης. Δεν είναι τυχαίο ότι, σύμφωνα με Eπιτροπή, στα παιδιά ηλικία 7-11 ετών, το μεγαλύτερο πρόβλημα παχυσαρκίας εντοπίζεται κατά σειράν στη Mάλτα, στην Iσπανία, στη Σικελία, στο Γιβραλτάρ, στην Kρήτη, στην Πορτογαλία και στην Iταλία, με την Kύπρο και την Eλλάδα γενικότερα να βρίσκονται και αυτές σε περίοπτο θέση.\nTα στάδια της εκστρατείας\nΣτην πανευρωπαϊκή ιεραρχία του πάχους η Eλλάδα κατέχει λοιπόν την πρώτη θέση, με 78,6% στους άνδρες (το 27,5% επικίνδυνα παχύσαρκοι) και το 74,7% (το 38,1% σε επικίνδυνο βαθμό) στις γυναίκες. Oμως σε σχεδόν όλα τα κράτη-μέλη το πρόβλημα είναι σοβαρό. Kατόπιν όλων αυτών, η Eπιτροπή, διά του κ. Kυπριανού, κήρυξε χθες, Παγκόσμια Hμέρα Kαταναλωτού, την έναρξη μιας πολυεπίπεδης εκστρατείας κατά της παχυσαρκίας, στους στόχους της οποίας θα συγκαταλέγονται όχι μόνο η... συνείδηση του κάθε Eυρωπαίου αλλά και η ευρωπαϊκή βιομηχανία τροφίμων.\nΣε πρώτη φάση, η εκστρατεία αυτή λαμβάνει τη μορφή ενός «φόρουμ» στο οποίο συμμετέχουν όλοι οι εμπλεκόμενοι φορείς με στόχο τον εντοπισμό και τη λήψη μέτρων, σε εθελοντική βάση, στους τομείς της ενημέρωσης των καταναλωτών, της διαφήμισης, της προώθησης της σωματικής αγωγής αλλά και του μεγέθους και του ιδίου του περιεχομένου των «μερίδων» ετοίμων φαγητών. Προσδοκία της Eπιτροπής είναι ότι τα μέτρα αυτά θα καταστούν ορατά εντός του 2006. Πάντως, όπως επισημαίνεται, σε περίπτωση που αυτή η προσπάθεια... αυτοχαλιναγώγησης δεν αποδώσει, τότε η Eπιτροπή θα αρχίσει να κινείται προς τη λογική της νομοθεσίας, με στόχο την επιβολή κάποιων ελαχίστων κανόνων υγείας.\nΑναρτήθηκε από Dienekes στις 22:18 2 σχόλια:\nΕτικέτες Ανθρωπομετρία, Πολιτική\nΑναρτήθηκε από Dienekes στις 08:48 7 σχόλια:


Σ.Ε. Βόλου: Πρεμιέρα με δύο αγωνιστικές δράσεις για το 2020 - Magnesia News\nΑρχική ΑΘΛΗΤΙΚΑ Σ.Ε. Βόλου: Πρεμιέρα με δύο αγωνιστικές δράσεις για το 2020\nΣ.Ε. Βόλου: Πρεμιέρα με δύο αγωνιστικές δράσεις για το 2020\nΔημοσιεύθηκε 03/01/2020 11:35\nΗ νέα χρονιά της Σκακιστικής Ένωσης Βόλου αρχίζει με δυο αγωνιστικές δράσεις.\n1η) Την Παρασκευή 3 Ιανουαρίου 2020 ξεκινά ο 1ος γύρος του 3ου Εσωτερικού πρωταθλήματος της Σ.Ε. Βόλου που θα διεξαχθεί σε 7 γύρους. Για όσους επιθυμούν να συμμετάσχουν μπορούν να δηλώσουν συμμετοχή έως τις 12 το μεσημέρι της Παρασκευής στο e-mail του συλλόγου: s.e.volou@gmail.com. Οι παρτίδες θα διεξάγονται στο χώρο της Σ.Ε. Βόλου\n2η) Την Κυριακή 5 Ιανουαρίου 2020 θα διεξαχθεί το 1ο Τουρνουά ΡΑΠΙΝΤ 2020, σε 6 γύρους και σε δυο ομίλους. Ο ένας όμιλος είναι για όσους διαθέτουν δελτίο σκακιστή και θα έχει διεθνή αξιολόγηση και ο άλλος για όσους σκακιστές δεν έχουν δελτίο. Δηλώσεις συμμετοχής έως τα μεσάνυχτα του Σαββάτου 4 Ιανουαρίου 2020 στο e-mail του συλλόγου: s.e.volou@gmail.com.\nΤο τουρνουά θα διεξαχθεί στο Playground sport café (στον ισόγειο χώρο του αθλητικού κέντρου εκεί όπου στεγάζεται και ο σύλλογος). Στο τέλος του τουρνουά θα κοπεί η πίτα του συλλόγου.


Αρχική › Blog (Σελίδα 2)\nΤα σκουλαρίκια ανήκουν στα κοσμήματα που τονίζουν το στυλ μιας γυναίκας σε κάθε της εμφάνιση, ενώ πολλές φορές είναι αυτά ακριβώς που το δημιουργούν. Τραβούν την προσοχή στο πρόσωπό της […]\nΗ μητέρα – και η μητρότητα σε γενικότερο πλαίσιο – έχει συμφωνηθεί να τιμάται σε πολλές χώρες του κόσμου, συμπεριλαμβανομένης και της Ελλάδας, την δεύτερη Κυριακή του Μαΐου. Πρόκειται για […]\nΔε βγαίνει το δαχτυλίδι. Τι να κάνω? Δεν είναι σπάνιο ένα δαχτυλίδι ή μία βέρα να «κολλήσει» στο δάχτυλό μας. Οι πιθανότεροι λόγοι είναι από μακροχρόνια παραμονή του […]\nΡολόγια – Αντιπροσωπείες ωρολογίων\nΤο tsaldaris.gr είναι εξουσιοδοτημένος συνεργάτης των επίσημων αντιπροσωπειών των ωρολογίων στην Ελλάδα. Όλα τα προϊόντα, οι εγγυήσεις, τα πιστοποιητικά, οι οδηγίες και οι συσκευασίες διατίθενται από τις επίσημες αντιπροσωπείες ωρολογίων. […]\nΑδιάβροχο / στεγανό ρολόι – Στεγανοποίηση ωρολογίων Πολλοί συνδέουν την αγορά ενός καλού ρολογιού με την απαραίτητη προϋπόθεση ότι το ρολόι τους είναι και αδιάβροχο. Τα περισσότερα ρολόγια χειρός είναι – […]\nΟδηγός επιλογής για βέρες γάμου Ως γνωστόν, η βέρα φοριέται στο …δεξί, (οι αρραβωνιασμένοι αριστερό) και συγκεκριμένα στον παράμεσο. Οι βέρες γάμου συμβολίζουν την ένωση του ζευγαριού και κυρίως […]\nΤα μαργαριτάρια, λόγω της φυσικής τους προέλευσης, χρειάζονται ιδιαίτερη περιποίηση και προσοχή για να διατηρούνται πάντα λαμπερά και όμορφα. Άρωμα, κολόνια, σπρέι, αλοιφές και άλλα χημικά που μπορεί να είναι […]\nΜονόπετρο; – «Yes, I do !» Αν έχετε απαντήσει αυτές τις 3 απλές λεξούλες – ή «δέχομαι!» αν προτιμάτε – στην πρόταση γάμου που ο αγαπημένος σας μόλις σας έκανε, […]


Τα λάθη είναι για τους χαζούς | Newsfilter\nHome Γενικά Άνθρωποι Τα λάθη είναι για τους χαζούς\nPosted By: Παναγιώτα Ξενιτίδουon: 04 Μαρτίου, 2019 In: ΆνθρωποιNo Comments\nΠόσες φορές έκανες κάποιο λάθος, κάποια χαζομάρα που σου κόστισε σε επαγγελματικό, οικογενειακό, φιλικό ή οποιοδήποτε άλλο επίπεδο; Για παράδειγμα, πόσες φορές πάτησες το snooze και αντί να σηκωθείς αποκοιμήθηκες και άργησες στην δουλεία σου; Πόσες φορές δεν προνόησες να κατεβάσεις ή να αποθηκεύσεις ένα σημαντικό αρχείο και ύστερα δεν μπορούσες να το βρεις με τίποτα; Πόσες φορές ξέχασες να πάρεις ένα σημαντικό έγγραφο, το στικάκι, τα κλειδιά ή γενικά οποιοδήποτε μικρό αντικείμενο χρειαζόσουν εκείνη την συγκεκριμένη ημέρα μαζί σου και έπρεπε να γυρίσεις πίσω χαραμίζοντας πολύτιμο χρόνο; Πόσες φορές αντί να διαβάζεις ή γενικότερα να κάνεις αυτό που είχες θέσει ως προτεραιότητα εκείνη την ημέρα ήσουν μπροστά στον υπολογιστή βλέποντας La Casa De Papel; Ή πόσες φορές ενώ ήσουν έξω σου ξέφυγε κάποιο μυστικό ή αδίκησες και ίσως προσέβαλες κάποιον μην ξέροντας ολόκληρη την ιστορία;\nΘα μπορούσα να συνεχίσω να παραθέτω παραδείγματα, αλλά θεωρώ ότι και με αυτά μπορείς να καταλάβεις πού θέλω να καταλήξω. Όλα τα παραπάνω παραδείγματα έχουν ένα κοινό: όλα τους θα μπορούσαν να είχαν αποφευχθεί αν το άτομο σκεφτόταν λογικά και απλά έπραττε αυτό που έπρεπε. Αντιθέτως, το άτομο παρασυρόμενο από αισθήματα, όπως η ευχαρίστηση που φέρνει ο ύπνος, ο πανικός όταν βιάζεσαι, ο ενθουσιασμός και η παρορμητικότητα που χαρακτηρίζουν ορισμένες συζητήσεις και συνομιλητές, η προτίμηση του να κάνεις κάτι διασκεδαστικό και εύκολο παρά κάτι κοπιαστικό και δύσκολο, οδηγούν σε λάθη που όταν τα σκέφτεται αργότερα αντιλαμβάνεται πόσο χαζά φέρθηκε. Και αυτό είναι φυσιολογικό, αφού δεν πρόκειται για κάποια εγκυκλοπαιδική γνώση που δεν γνωρίζει ή δεν έχει αφομοιώσει ακόμα, καθώς σε αυτή την περίπτωση θα ήταν αναμενόμενο και δικαιολογημένο το λάθος. Αλλά άφησε το συναίσθημα να τον παρασύρει και δεν στάθηκε για μια στιγμή να σκεφτεί ποια είναι η σωστή κίνηση.\nΒέβαια όλοι οι άνθρωποι κάνουν λάθη. Είναι ανθρώπινο καμιά φορά να ξεχαστείς ή να παρασυρθείς και να μην πάνε τα πράγματα όπως τα είχες προγραμματίσει. Αλλά αυτό είναι λογικό να συμβεί μία φορά. Και σε τέτοιες περιπτώσεις αποδεικνύεται η ανωτερότητα του ανθρώπου λόγω της νόησης που κατέχει σε σύγκριση με τα υπόλοιπα ζώα του πλανήτη. Ο άνθρωπος αναλογίζεται ποιες πρέπει ή θέλει να είναι οι προτεραιότητές του στη ζωή και λειτουργεί ώστε να μην τις σαμποτάρει. Αναγνωρίζει και μαθαίνει από τα λάθη του και έτσι επιτυγχάνει τους κοινωνικούς, επαγγελματικούς ή προσωπικούς του στόχους, αφού δεν τα επαναλαμβάνει. Αυτό σίγουρα δεν είναι εύκολο, καθώς πολλές φορές απαιτεί αυτοσυγκράτηση, υπομονή και επιμονή. Αλλά αυτά είναι απαραίτητα χαρακτηριστικά προς την επίτευξη των όποιων στόχων έχει θέσει ο καθένας. Σπάνια καταφέρνει κανείς κάτι σπουδαίο χωρίς να έχει μοχθήσει πολύ για αυτό.\nΓια να συνοψίσω, βρες ποιος είναι ο στόχος σου στην ζωή και πάλεψε για να τον επιτύχεις. Αυτό μπορεί να σημαίνει ότι θα πρέπει να μείνεις ξάγρυπνος κάποια βράδια ή να πεις όχι σε μερικές εξόδους. Κάνε ορισμένες θυσίες τώρα για να λάβεις την επιβράβευση αργότερα. Πρόσεχε να μην κάνεις λάθη που μπορεί να τσαλακώσουν την εικόνα σου ή να δυσκολέψουν χωρίς λόγο την επίτευξη του στόχου σου, γιατί τότε θα νιώσεις χαζός.


Υψηλής ποιότητας, τραγανός και γλυκόξινος. Σοκολάτα, lemongrass, βατόμουρο, εσπεριδοειδή, αχλάδι σε άρωμα και γεύση. Γλυκόξινη δομή με ζουμερή οξύτητα που μοιάζει με εσπεριδοειδή και παχύρρευστη αίσθηση στο στόμα. Η επίγευση επικεντρώνεται γύρω από νότες δαμάσκηνου ,κόκκινων μούρων και Cranberry.\nΟ Ντον Ντάριο είναι 65 ετών. Δεν έχει παιδιά ούτε γυναίκα. Έχει αφιερώσει ολόκληρη τη ζωή του αποκλειστικά στον καφέ. Ο Ντον Ντάριο άρχισε να είναι παραγωγός καφέ όταν ήταν πολύ νέος. Άφησε το σχολείο στην τρίτη τάξη του δημοτικού σχολείο για να βοηθήσει τον πατέρα του στο αγρόκτημα. Ο πατέρας του ήταν αυτός που του δίδαξε πώς να παράγει καφέ. Ήταν ο μόνος γιος σε μια οικογένεια με 5 κόρες. Όλοι τους παράγουν καφέ. Ο Ντον Ντάριο άρχισε να παράγει specialty καφέ πριν από ένα χρόνο, αφιερώνοντας περισσότερο χρόνο σε κάθε διαδικασία στο αγρόκτημα και στο επίπεδο ωρίμανσης των κερασιών. Ο Don Dario είναι πεπεισμένος ότι ο specialty καφές είναι ο μόνος τρόπος με τον οποίο οι παραγωγοί καφέ μπορούν να είναι βιώσιμοι, επειδή η εργασία τους αναγνωρίζεται από τους πελάτες. Επίσης, βρίσκεται σε συνεχή βελτίωση του αγροκτήματος. Φυτεύει νέες ανθεκτικές ποικιλίες καφέ: Castillo και Colombia. Στο αγρόκτημα, ο Dario είναι υπεύθυνος για τους περισσότερους τομείς. Όταν είναι η περίοδος της συγκομιδής, προσλαμβάνει πέντε εργάτες που τον βοηθούν κυρίως με την συγκομιδή των κερασιών. Ο Ντον Ντάριο υπογραμμίζει το πάθος του για τον καφέ: απολαμβάνει όλες τις προσπάθειες στο αγρόκτημα, κάνει όλες τις διαδικασίες με αφοσίωση και οφείλει όλα όσα έχει στη ζωή του στον καφέ.\nΟ καφές είναι συνώνυμος με την Κολομβία. Η ιστορία του έθνους και του εμπορεύματος έχει συνδεθεί ακόμη και πριν από την πρώτη μεγάλη έκρηξη της παραγωγής στη δεκαετία του 1870.\nΣτα βορειοδυτικά της χώρας, το τμήμα Antioquia είναι η γενέτειρα του καφέ στην Κολομβία με περίπου 128.000 εκτάρια καφέ, η περιοχή είναι το κλειδί για την κολομβιανή βιομηχανία καφέ.\n• Συνολική έκταση: 63.612 km2\n• Σύνολο δήμων: 125\n• Δήμοι καφέ: 94\n• Συνολική έκταση σε καφέ: 130,995.\n• Φάρμες καφέ: 122.216\n• Καλλιεργητές καφέ: 92,001\n• Μέσο υψόμετρο: 1.350 - 1.800 m.a.s.l.\n• Μέσο μέγεθος αγροκτήματος: 7,8 εκτάρια.\nΠΑΡΑΓΩΓΟΣ:Don Dario Hidalgo\nΓΕΥΣΗ:Plum, Red Berries\nΗ Antioquia είναι ίσως το πιο παραδοσιακό τμήμα παραγωγής καφέ της Κολομβίας. Μικρά οικόπεδα, μεσαίες ιδιοκτησίες και μεγάλα κτήματα που εκτείνονται πάνω και κάτω από τα απότομα βουνά της Δυτικής Οροσειράς των Άνδεων που διασχίζουν το τμήμα, ξεκινώντας στο τελείωμα των προάστιων του Medellin και συνεχίζοντας μέχρι τα νότια σύνορα της Antioquia με τη Risaralda και τον Caldas.\nΟι καλλιεργητές καφέ στην Antioquia είναι υπερήφανοι cafeteros, πολλοί μικροκαλλιεργητές χρησιμοποιούν μουλάρια για τη μεταφορά καφέ και φύτευση ποικιλιών που αναπτύχθηκε από την Κολομβιανή Ομοσπονδία Καλλιεργητών Καφέ (FNC) για τις συγκεκριμένες συνθήκες κάθε περιοχής καλλιέργειας καφέ της χώρας και φύτευση αυτών των ποικιλιών στις συνιστώμενες περιοχές.\nΠρόσφατα, οι αγρότες της Antioquia έχουν επεκταθεί στην εφαρμογή νέων συστημάτων και τεχνικών. Σχεδόν όλα τα αγροκτήματα της Κολομβίας περιλαμβάνουν ένα μικρό υγρό μύλο για την επεξεργασία καφέ και μια επιφάνεια στεγνώματος, συχνά μια ταράτσα με αφαιρούμενο κάλυμμα. Οι εκμεταλλεύσεις της Antioquia περιγράφονται συχνά ως «τεχνικές», εφαρμόζοντας τις τελευταίες αγρονομικές καινοτομίες σε περιοχές από τη λίπανση έως τη ζύμωση. Σήμερα, οι αγρότες διαφοροποιούν αυτήν την τεχνική πέρα από τις προδιαγεγραμμένες βέλτιστες πρακτικές που είναι κατάλληλες για ολόκληρο το τμήμα και αναπτύσσουν τις δικές τους τεχνικές βελτιώσεις για να αξιοποιήσουν στο έπακρο τα χαρακτηριστικά και να παράγουν τον καλύτερο δυνατό καφέ.


80 χρόνια πριν στην «Κ» 3-11-1939 | Η ΚΑΘΗΜΕΡΙΝΗ\n80 χρόνια πριν στην «Κ» 3-11-1939\n3 Νοεμβρίου, 2019 03.11.2019 • 20:58\nΑΠΑΝΤΗΣΗ ΤΣΑΜΠΕΡΛΑΙΝ: Ο κ. Τσάμπερλαιν, αναφερόμενος εις τον λόγον του κ. Μολότωφ, είπεν ότι ούτος ανεμένετο ανυπομόνως υπό των εν Βερολίνω. Φαντάζομαι, όμως, εξηκολούθησεν, ότι θα επροκάλεσε αυτόθι ποίαν τινα απογοήτευσιν. Ο λόγος του κ. Μολότωφ εμελετήθη προσεκτικώς υπό της Κυβερνήσεως της Α.Μ. ήτις μετ’ ενδιαφέροντος έλαβεν υπό σημείωσιν τον δι’ αυτού γενόμενον καθορισμόν των μελλοντικών σκοπών της Σοβιετικής Κυβερνήσεως. Ο Τσάμπερλαιν υπενθύμισεν ότι εις τον λόγον τον οποίον ο κ. Μολότωφ είχεν εκφωνήσει την 31ην παρελθόντος Μαΐου είχεν είπη: «Είμεθα κεκηρυγμένοι υπέρ της ειρήνης και υπέρ της παρεμποδίσεως οιασδήποτε μορφής επιθέσεως». Αυτή εξηκολούθησεν, είναι και η θέσις της Κυβερνήσεως της Α.Μ., δεν είμαι δε διατεθειμένος να ασχοληθώ, παρακολουθών την φαντασιώδη πτήσιν εις την οποίαν ερρίφθη ο κ. Μολότωφ, περιγράφων τους σκοπούς των Συμμάχων.\nΟΥΔΕΤΕΡΟΤΗΤΑ: Η αμερικανική Βουλή ενώπιον της οποίας ήρχισεν η συζήτησις του ψηφισθέντος υπό του Κογκρέσσου νόμου περί της ουδετερότητος των Ηνωμένων Πολιτειών, εψήφισε και αυτή σήμερον τον νόμον διά ψήφων 243 κατά 181. Κατά το ψηφισθέν σχέδιον, η αγορά πολεμικού υλικού θα γίνεται τοις μετρητοίς και η μεταφορά του δεν θα γίνεται δι’ αμερικανικών πλοίων. Ο νόμος επιτρέπει την αποστολήν πολεμικού υλικού εις τους ουδετέρους.\n«ΓΚΑΖΟΖΑ»: Με την απαγόρευσιν της χρησιμοποιήσεως ζαχάρεως διά την παρασκευήν του γνωστού αεριούχου ποτού, η «γκαζόζα» μάς αφήνει… χρόνους. Ευτυχώς ότι ήλθεν ο χειμών και μέχρι του θέρους δεν θα χρειασθώμεν τας πρώτας της βοηθείας. Ας ελπίσωμεν, όμως, ότι έως τότε τα πράγματα θα έχουν αλλάξει, η ζάχαρις θα είναι άφθονος και το γκαρσόνι εις θέσιν να φωνάξη: «Μία παγωμένη, δύο νερά!…».\n80 χρoνια πριν… 1-11-1939\n80 χρoνια πριν… 31-10-1939\n80 χρόνια πριν στην «Κ» 27-10-1939\n80 χρoνια πριν… 26-10-1939\n80 χρoνια πριν… 25-10-1939\n80 χρoνια πριν… 23-10-1939


ΤΟ ΦΕΣΤΙΒΑΛ ΤΩΝ ΤΡΟΠΙΚΩΝ Κείμενο: Ηλέκτρα Σαμοΐλη\n1443 Εμφανίσεις\tΣτρώματα ρούχων, πολλά στρώματα ρούχων. Το θυμόμουν από την τελευταία φορά που είχα ταξιδέψει χειμώνα στην Καραϊβική. Ξεκινάς από τον κρύο Βορρά, με κασκόλ, σκούφο, μπότες, καλσόν και 2-3 πουλόβερ. Λίγο πριν προσγειωθείς στο αεροδρόμιο του Σαιντ Τόμας, πρωτεύουσα των Αμερικανικών Παρθένων Νήσων, ξεκινάς να βγάζεις. Με το που κατεβαίνεις από το αεροπλάνο σού έχουν μείνει μόνο οι μπότες- χωρίς το καλσόν. Λίγη υπομονή μέχρι να πάρεις τη βαλίτσα σου. Πάνω- πάνω έχεις βάλει τις σαγιονάρες. Καπέλο αγοράζεις απ’ το αεροδρόμιο- πού να κουβαλάς και το ψαθάκι σου μες στα χιόνια; Σε τρεισήμισι ώρες ‒τόσο διαρκεί η πτήση από τη Νέα Υόρκη, τον ενδιάμεσο σταθμό μας από το Παρίσι για τις Παρθένες Νήσους‒ διασχίσαμε μια ολόκληρη εποχή! Από χειμώνα, καλοκαίρι. Μάλλον, στη δική μας περίπτωση, από βαρυχειμωνιά, κατακαλόκαιρο!\nΤο Νησί των Υδάτων, Water Ιsland αγγλιστί, είναι το μικρότερο νησί που, μαζί με το Σαιντ Τόμας, το Σαιντ Κρόι και το Σαιντ Τζον, απαρτίζει το σύμπλεγμα των Αμερικανικών Παρθένων Νήσων. Βρίσκεται στο αρχιπέλαγος της Καραϊβικής, ακριβώς απέναντι από το Σαιντ Τόμας- πρωτεύουσα και μεγαλύτερο νησί των Παρθένων Νήσων. Απλώνεται σε κάτι λιγότερο από 2.000 τ.χλμ. και σύμφωνα με την τελευταία απογραφή έχει μόλις 180 ημι-μόνιμους κατοίκους. Το Water Ιsland απ’ τη μία ως την άλλη άκρη του είναι μία μεγάλη, περίπου τρίωρη, βόλτα με τα πόδια. Οι κάτοικοί του όμως, που όπως φαντάζεστε γνωρίζονται όλοι μεταξύ τους, δεν περπατάνε. Για τις μετακινήσεις τους χρησιμοποιούν αμαξάκια του γκολφ. Όταν δύο αμαξάκια συναντιούνται σε κάποιον από τους ‒στενούς ομολογουμένως‒ δρόμους του νησιού, το αποκαλούν μποτιλιάρισμα. Τα αμαξάκια αυτά τα παρκάρουν με τα κλειδιά πάνω στη μηχανή. Με αυτόν τον τρόπο ενδέχεται να παρκάρεις το αμαξάκι σου, κάποιος άλλος να το πάρει και να επιστρέψει στο σπίτι του κι εσύ με τη σειρά σου να πάρεις κάποιου άλλου το αμαξάκι κ.ο.κ. Πριν βιαστείτε να σκεφτείτε ότι ο υπαρκτός σοσιαλισμός δεν απέτυχε και εφαρμόζεται με επιτυχία στο Νησί των Υδάτων, συγκρατήστε πως στο εν λόγω νησάκι οι κάτοικοί του διατηρούν κυρίως βίλες, στις οποίες περνούν περίπου έξι μήνες τον χρόνο. Δύσκολα θα τους κατηγορήσετε για την επιλογή τους. Πώς ήταν η παραλία που «ξεβράστηκε» ο Τζόνι Ντεπ στους Πειρατές της Καραϊβικής; Κάπως έτσι είναι το Honeymoon Beach, μία από τις παραλίες του νησιού. Δεν υπάρχουν ξενοδοχεία, δεν υπάρχουν εστιατόρια. Μόνο μία καντίνα πάνω στην παραλία, που ψήνει μπέργκερ (τα καλύτερα των Παρθένων Νήσων, λέει το Time Out) μέχρι να τους τελειώσουν οι προμήθειες. Εν ολίγοις, αν υπάρχει παράδεισος, δεν πρέπει να απέχει και πολύ.\nΑν θέλετε να επισκεφθείτε το Νησί των Υδάτων, έχετε δύο επιλογές: ή να νοικιάσετε μία βίλα και να περάσετε εκεί όσο διάστημα θέλετε, ή να κάνετε μία ‒ή και περισσότερες‒ μονοήμερη εκδρομή. Το νησάκι συνδέεται με το Σαιντ Τόμας με φεριμπότ. Απέχει μόλις 10 λεπτά από τη μαρίνα Κράουν Μπέι στο Σαιντ Τόμας. Αν ταξιδεύετε εκεί οικογενειακώς, περιμένετε το αναμενόμενο: τα παιδιά σας να ξετρελαθούν με την παραλία και τα καταγάλανα νερά. Αν αγαπάτε την ιστιοπλοΐα, μπορείτε να ναυλώσετε ένα σκάφος και να ξανοιχτείτε στο αρχιπέλαγος της Καραϊβικής. Ωστόσο, ιδίως αν πρόκειται να μείνετε στο νησί, φροντίστε να οργανωθείτε! Πρώτα απ’ όλα αντηλιακό! Ο ήλιος δεν αστειεύεται, και ιδίως ο τροπικός ήλιος της Καραϊβικής. Δεύτερον, εντομοαπωθητικά και κουνουπιέρες! Όπως διαπιστώσαμε, η φαγούρα από τα τσιμπήματα των κουνουπιών είναι πιο δυνατή ακόμα και από τα πιο ειδυλλιακά ηλιοβασιλέματα. Τέλος, φτιάξτε με προσοχή τη λίστα του σούπερ μάρκετ διότι στο Water Ιsland δεν θα βρείτε τίποτα. Στη μαρίνα Κράουν Μπέι, απ’ όπου θα πάρετε το φεριμπότ για να περάσετε απέναντι, υπάρχει σούπερ μάρκετ. Δυστυχώς ό,τι αγοράσετε θα το πληρώσετε… καραβίσιο, επομένως προτιμήσετε να πάρετε μαζί σας ό,τι μπορεί να ταξιδέψει.\nΚαι η ορχήστρα συνέχισε να παίζει…\nΜερικά χρόνια πριν ο Τζούλιαν Γκαρτζούλο έδινε μία σειρά από κονσέρτα στο Σαιντ Τόμας και στο Σαιντ Τζον. Κατά τη διάρκεια μίας συνέντευξης στη ραδιοφωνική εκπομπή του Άλεξ Ράνταλ, δημοσιογράφου και καθηγητή του τμήματος Επικοινωνίας του Πανεπιστημίου των Παρθένων Νήσων, ο διάλογος είχε ως εξής:\nΆλεξ: «Θα σε ενδιέφερε να δώσεις ένα κονσέρτο στο σπίτι μου στο Water Ιsland;»\nΤζούλιαν: «Φυσικά! Πιάνο έχεις;»\nΆλεξ: «Όχι ακόμα!»\nΜετά από δύο χρόνια η επιχείρηση μεταφοράς του πιάνου ολοκληρωνόταν! Έτσι, μεταξύ αστείου και σοβαρού, χωρίς πολλά λόγια, χωρίς επιτροπές και χωρίς γραφειοκρατία, ξεκίνησε το μουσικό φεστιβάλ του Water Ιsland. Στη μύτη της Χερσονήσου του Providence Point, όπου βρίσκεται το σπίτι του Άλεξ, στήθηκε μία μουσική γιορτή. Το τεράστιο σαλόνι του σπιτιού άδειασε από τα έπιπλα και γέμισε καρέκλες. Οι χώροι γύρω από το σπίτι, στρωμένοι με περιποιημένο γρασίδι πέριξ της πισίνας, με θέα το γαλάζιο της Καραϊβικής και μόνο φως το φεγγάρι και τα αστέρια, γέμισαν κόσμο που ήρθε από τα γειτονικά νησιά και φυσικά από το Water Ιsland.\nΑπό τότε μέχρι και το τελευταίο φεστιβάλ του Ιανουαρίου, ένατο στη σειρά, αρκετά πράγματα άλλαξαν ‒περισσότεροι μουσικοί προστέθηκαν, το φεστιβάλ απέκτησε μεγαλύτερη φήμη, οι θεατές πολλαπλασιάστηκαν‒ αλλά αυτό που παρέμεινε σταθερό ήταν αφενός η παρουσία διεθνούς φήμης μουσικών από την κλασική και την τζαζ σκηνή και αφετέρου η επιμονή του Τζούλιαν και του Άλεξ να παραμείνουν τα πράγματα «απλά». Σαν μία γιορτή φίλων. Στις τρεις νύχτες που διαρκεί το φεστιβάλ ακούγονται έργα του Ραχμάνινοφ αλλά και του Ντιουκ Έλινγκτον. Πιάνο, έγχορδα, πνευστά αλλά και σοπράνο και τζαζ τραγουδιστές δίνουν το παρών κάθε χρόνο. Φιλοξενούνται στο σπίτι του Άλεξ και σε άλλα σπίτια του Water Ιsland που ανοίγουν τις πόρτες τους και ανανεωμένοι από τη θάλασσα και τον ήλιο δίνουν κάθε βράδυ τον καλύτερο εαυτό τους.\nΕφτά τραγούδια θα σου πω!\nΗ Νικίτα έμαθε να χτυπάει παλαμάκια στο Νησί των Υδάτων, στις Αμερικανικές Παρθένες Νήσους. Παρ’ όλο το ‒αδυσώπητο‒ τζετ λαγκ της, τα κουνούπια που τις επιτίθεντο κατά σμήνη, την ‒τεράστια‒ αλλαγή θερμοκρασίας (από το μουντό και βροχερό Παρίσι στην τροπική Καραϊβική) το καταδιασκέδασε. Κυρίως γιατί δεν ήταν η μόνη που χτυπούσε παλαμάκια. Στο μικρό, μικρούτσικο Νησί των Υδάτων βρεθήκαμε οικογενειακώς τον Ιανουάριο. H πρόκληση για μας ήταν διπλή: αφενός θα περνούσαμε τον ωκεανό με την μόλις ενός έτους Νικίτα και αφετέρου θα δοκιμάζαμε τις αντοχές της στην υψηλή κουλτούρα. Και ιδού η σοφία που αποκομίσαμε:\n-Αν αφήσεις το ενός έτους παιδί σου να κάνει παρέα με σοπράνο ενδέχεται να μην της αρκεί στη συνέχεια η κάπως φάλτσα βερσιόν του «Θάλασσα Πλατιά» με το οποίο τη νανουρίζεις.\n-Όλα, μα όλα τα χαρτιά στο πάτωμα είναι νόστιμα για ένα μωρό ενός έτους. Συμπεριλαμβανομένων και των απαραίτητων παρτιτούρων για την τελευταία πρόβα των μουσικών.\n-Τίποτα, μα τίποτα δεν μπορεί να αυξήσει τις πωλήσεις των cd των μουσικών από την παρουσία ενός παιδιού ενός έτους στον πάγκο των πωλήσεων.\n-Η τζαζ είναι μεταμοντέρνα μουσική. Γι’ αυτόν τον λόγο αν το ενός έτους παιδάκι σας αποφασίσει να ουρλιάξει κατά τη διάρκεια ενός κομματιού, ακόμα και οι γνωρίζοντες δεν θα μπορούν να πουν με βεβαιότητα αν η κραυγή βγήκε απ’ την τρομπέτα ή το σαξόφωνο.\n-Όσο τέλεια κι αν παίξουν οι μουσικοί, το τελικό χειροκρότημα θα είναι πάντα για το ενός έτους παιδάκι που χτυπάει ατσούμπαλα τα χεράκια του και χαμογελάει στην άκρη της σκηνής.\nΥγ.: Τζετ λαγκ είπατε; Φήμες λένε πως αν επιβάλετε στο παιδάκι σας ένα αυστηρότατο πρόγραμμα, επιστρέφοντας στη γηραιά ήπειρο δεν θα κάνει τη νύχτα μέρα. Φήμες…\nΤΟ ΦΕΣΤΙΒΑΛ ΤΩΝ ΤΡΟΠΙΚΩΝ 5 (100%) 2 votes Water Ιsland Αμερικανικές Παρθένες Νήσοι Καραϊβική κουνούπια μουσική Νησί των Υδάτων Σαιντ Τόμας ταξιδεύοντας με παιδιά ταξίδι ταξίδι με παιδιά τζαζ Όμοια άρθρα ΜΟΥΣΙΚΑ ΠΑΡΑΜΥΘΙΑ ΜΕ ΤΗ 16/1/2017\nΝΤΟΥΜΠΑΙ, Η DISNEYLAND 29/11/2016


Résidence Pension du Palais στο/η Παρίσι | Ξενοδοχεία\nΕλέγξτε τη διαθεσιμότητα στο Résidence Pension du Palais\nRésidence Pension du Palais, Παρίσι\n78, rue d’Assas, Παρίσι\nΜε συνολικά 24 δωμάτια, το Résidence Pension du Palais προσφέρει μια προνομιακή τοποθεσία κοντά σε πολλά αξιοθέατα του Παρισιού, το οποίο μπορείτε να περπατήσετε σε λιγότερο από 15 λεπτά με τα πόδια. Η Boulevard Montparnasse και το Πάνθεον βρίσκονται σε απόσταση 15 λεπτών. Από την πλευρά του, αν θέλετε τον πολιτισμό, μπορείτε να επισκεφθείτε το μουσείο Ορσέ, το οποίο είναι λιγότερο από 10 λεπτά με το μετρό, και το Λούβρο, το οποίο βρίσκεται περίπου 15 λεπτά με το μετρό. Για να φτάσετε στον Πύργο του Άιφελ είναι αρκετά για περίπου 10 λεπτά με το αυτοκίνητο.\tπερισσότερες λεπτομέρειες Στη γύρω περιοχή είναι η υπέροχους κήπους του Λουξεμβούργου, που δημιουργήθηκε το 1612 και έδρα της Γερουσίας, ένα τέλειο μέρος για να χαθεί αργότερα. Ο πλησιέστερος σταθμός μετρό είναι 200 μέτρα (γραμμές 4 και 12), και οι γραμμές 58 και 82 λεωφορεία. Λίγο μακρύτερα, 500 μέτρα, Β σταματά τη γραμμή του τραμ. Στο Résidence Pension du Palais μπορούν να επιλέξουν από μονόκλινα, δίκλινα και τρίκλινα δωμάτια, το καθένα με το δικό του μπάνιο και είναι εξοπλισμένο με τηλεόραση, DVD player, Wi-Fi και θέρμανσης. Έχουν επίσης μπαλκόνι. Μερικά από τα δίκλινα δωμάτια έχουν δύο μονά κρεβάτια, μπορούν να έρθουν μαζί για να σχηματίσουν ένα διπλό. Το κατάλυμα διαθέτει ιδιωτικό χώρο στάθμευσης, υπηρεσία πλυντηρίου, χώρο φύλαξης αποσκευών και Wi-Fi στους κοινόχρηστους χώρους. Τέλος, σημειώνουμε ότι τα κατοικίδια επιτρέπονται. Cozy, τα γραφικά και πολύ καλή τοποθεσία στο Παρίσι. αποκρύψτε περισσότερες λεπτομέρειες\nαπό 172 επισκέπτες ©2018 TripAdvisor LLC\nΙδιωτικό: 24.00 €, ανά ημέρα\nΑξιολογήσεις και σχόλια πελατών του budgetplaces για το κατάλυμα Résidence Pension du Palais\nΓλώσσα Αγγλικά πρώτα Γερμανικά πρώτα Ισπανικά πρώτα Γαλλικά πρώτα Ρωσικά πρώτα Ιαπωνικά πρώτα Οποιαδήποτε Αγγλικά πρώτα Γερμανικά πρώτα Ισπανικά πρώτα Γαλλικά πρώτα Ρωσικά πρώτα Οποιαδήποτε Αγγλικά πρώτα Οποιαδήποτε Αγγλικά πρώτα Ιαπωνικά πρώτα Οποιαδήποτε Αγγλικά πρώτα Γερμανικά πρώτα Γαλλικά πρώτα Οποιαδήποτε Αγγλικά πρώτα Οποιαδήποτε\nαπό 172 επισκέπτες\nRésidence Pension du Palais: Τοποθεσία και μεταφορά\nΤο ξενοδοχείο βρίσκεται στο Παρίσι, κοντά στους κήπους Luxembourg. Η Boulevard Montparnasse και το Πάνθεον βρίσκονται σε απόσταση 15 λεπτών. Το Μουσείο Ορσαί είναι λιγότερο από 10 λεπτά με το μετρό, και το Λούβρο, μόλις 15 λεπτά με το μετρό. Μπορείτε να φτάσετε στον Πύργο του Άιφελ σε περίπου 10 λεπτά με το αυτοκίνητο. Μετρό: 4 και 12 (200 μέτρα). Λεωφορεία: 58 και 82 (200 μ.) Τρένο: RER B (500 μέτρα). Σιδηροδρομικές: Gare Montparnasse 1 χιλιόμετρο.


Αλεξάνδρα Ούστα: Δημοσίευσε μία υπέροχη οικογενειακή φωτογραφία (pics) - Mothersblog.gr\nΑλεξάνδρα Ούστα: Δημοσίευσε μία υπέροχη οικογενειακή φωτογραφία (pics)\nΤην τρυφερή ανάρτηση έκανε η ηθοποιός με αφορμή τα γενέθλια του συζύγου της, στις 2 Ιουλίου.\nΗ Αλεξάνδρα Ούστα και ο Γιάννης Σαρακατσάνης είναι ένα αγαπημένο ζευγάρι, με χιούμορ, που διατηρεί την προσωπική του ζωή μακριά από τα φώτα της δημοσιότητας. Μόνη εξαίρεση, οι αναρτήσεις που επιλέγουν οι ίδιοι να κάνουν, μέσα από τις οποίες μοιράζονται στιγμιότυπα από την οικογενειακή τους καθημερινότητα.\nΟ γνωστός κωμικός είχε τα γενέθλιά του στις 2 Ιουλίου και με αφορμή την ιδιαίτερη αυτή περίσταση, η Αλεξάνδρα Ούστα έκανε μία τρυφερή ανάρτηση στο Instagram της. Πιο συγκεκριμένα, η ηθοποιός ανέβασε μία οικογενειακή φωτογραφία με τον εορτάζοντα και τον γιο τους, Αύγουστο, και έγραψε:\n"Χρόνια πολλά στον φίλο μου, τον σύντροφό μου και συνοδοιπόρο μου στη ζωή, στην κολόνα του σπιτιού μας, στον αστείο του σπιτιού μας (μέχρι τώρα, τρίζει η θέση του από το νέο αίμα...) Χρόνια πολλά στον άνθρωπο μου!!!\nΧρόνια πολλά αγάπη μου @sarakas!!"\nΑυτή ήταν και η πρώτη φορά που η ηθοποιός δημοσίευσε μία φωτογραφία και με τα τρία μέλη της οικογένειας στο προφίλ της.\nΑλεξάνδρα Ούστα - Γιάννης Σαρακατσάνης: 17 μήνες γονείς\nΟ μικρός Αύγουστος γεννήθηκε τον Ιούλιο του 2020 και τότε δεν το είχε πάρει χαμπάρι κανείς. Λίγες μέρες μετά τη γέννα, η ηθοποιός είχε μιλήσει στο OpenTV και στην εκπομπή της Κατερίνας Καινούριο, "Ευτυχείτε", και δήλωσε το εξής:\n"Δεν το περίμενα πως θα βίωνα τέτοια συναισθήματα. Είναι πολύτιμες οι στιγμές που ζω αυτή τη στιγμή. Το ζούμε μαζί όλο αυτό".\nΌσο το μικρό αγόρι μεγαλώνει , τόσο και πληθαίνουν οι αναρτήσεις της διάσημης μαμάς με αυτό. Η ηθοποιός μοιράζεται στιγμιότυπα με τους διαδικτυακούς φίλους στιγμιότυπα από τα παιχνίδια και τις καθημερινές τους στιγμές. Πριν από περίπου έναν μήνα, μάλιστα, η Αλεξάνδρα Ούστα σε μία δημοσίευσή της έγραψε ότι ο γιος της είπε επιτέλους "μαμά" γράφοντας χαρακτηριστικά:\n"Αυτό το υπέροχο τυπακι είπε επιτέλους"μαμά" κι εγώ θέλω να το ακούω..!\n#mom #mother #motherhood #motherandson #meandmyboy #mybaby #myprecious #preciousmoments❤#happiness"\nΤο αγοράκι είναι σήμερα 17 μηνών και είναι σε μία ηλικία που η ανάπτυξή του είναι ραγδαία. Λέει τις πρώτες του λεξούλες, η κινητική του δραστηριότητα εμπλουτίζεται, περπατάει πλέον μόνο του και όσο μεγαλώνει και πλησιάζει στην ηλικία των δύο ετών, τόσο και πιο έντονη γίνεται η ανάγκη του να επικοινωνήσει τα συναισθήματά του.\nΟι γονείς με παιδιά σε αυτήν την ηλικία, πρέπει να εμπλουτιστούν με υπομονή, επιμονή. Επίσης είναι σημαντικό να παρακινούν τα παιδιά να κάνουν δραστηριότητες μέσα από τις οποίες θα ανακαλύψουν αντικείμενα και γενικά το περιβάλλον γύρω τους, αλλά και παιχνίδια που απαιτούν συνεργασία για να κοινωνικοποιηθούν και να σιγά-σιγά να εξελίξουν τις επικοινωνιακές τους δεξιότητες.\nΟ μικρός Αύγουστος είναι ένα τρισχαριτωμένο αγοράκι και μπορεί οι δύο ηθοποιοί να αποφεύγουν να δείξουν τα χαρακτηριστικά του προσώπου του, φωτογραφίες όμως σαν και την παραπάνω αποδεικνύουν ότι είναι ένας γλύκας.\nΔείτε ακόμα περισσότερες φωτογραφίες που έχει ανεβάσει η ηθοποιός με τον γιο της στην gallery που ακολουθεί.\nΚώστας Κόκλας: Σπάνια φωτογραφία με τον 13χρονο γιο του (pics)\nΝόνη Δούνια: Το υπέροχο φωτογραφικό άλμπουμ με την 15χρονη κόρη της\nΓΙΑΝΝΗΣ ΣΑΡΑΚΑΤΣΑΝΗΣ ΓΙΟΣ


06/21/14 | FILIATRANEWS\nΟι φόροι που θα πληρώνουν οι Έλληνες μέχρι τον Δεκέμβριο\nΤους φόρους που θα κληθούν να καταβάλουν στο κράτος μέχρι τον Δεκέμβριο του 2014, παρουσιάζει το “Έθνος του Σαββάτου”, με σχετικό ρεπορτάζ του.\nΣύμφωνα με τη ναυαρχίδα του Συγκροτήματος Μπόμπολα, από τον Ιούλιο μέχρι και τον Δεκέμβριο του 2014, οι .....\nΑναρτήθηκε από FILIATRANEWS στις 21.6.14\nΕράνη Φιλιατρών: Αύριο οι εκλογές για το νέο Δ.Σ. Ποιοί θα είναι υποψήφιοι\nΑύριο Κυριακή 22 Ιουνίου θα διεξαχθούν οι εκλογές για την ανάδειξη νέου Διοικητικού Συμβουλίου της Εράνης στο Δημοτικό κατάστημα της πόλης και συγκεκριμένα στην αίθουσα συνεδριάσεων του Δημοτικού Συμβουλίου.\nΗ Ψηφοφορία θα ξεκινήσει ......\nΒραδιά Κλήδονα στην Άνω Πόλη Κυπαρισσίας\nΤο δρώμενο του Κλήδονα αποτελεί μία ιδιαίτερα εθιμική εκδήλωση, για την οποία αντλούμε πληροφορίες απ’ τους αρχαίους Έλληνες συγγραφείς αλλά και από τους Βυζαντινούς.\nΗ λέξη Κλήδονας προέρχεται από ......\nΤο χθεσινοβραδινό Δελτίο Ειδήσεων του BEST TV Καλαμάτας [ 20-6-2014 ]\nΗ υπηρεσία Google Play Movies της Google είναι πλέον διαθέσιμη σε 21 ακόμα χώρες, ανάμεσα τους και η Ελλάδα. Η υπηρεσία φτάνει σήμερα συνολικά σε 90 χώρες. To Google Play Movies επιτρέπει στον χρήστη την ενοικίαση και αγορά κινηματογραφικών ταινιών, που μπορούν να προβληθούν στον υπολογιστή ή σε φορητές συσκευές (tablets ή και κινητά τηλέφωνα).\nΤο κόστος της ....\nΑυτοκτόνησε ο 35χρονος Αλβανός που βίαζε την κόρη του\nΣύμφωνα με πληροφορίες του patrisnews.com, ο 35χρονος βρέθηκε νεκρός στο κρατητήριο του ......\nΤαχύτατη η εξάπλωση του καταρρόϊκού πυρετού στην Πελοπόννησο\nΣε όλη την Περιφέρεια Πελοποννήσου έχει εξαπλωθεί η νόσος του καταροϊκού πυρετού, από τον οποίο έχουν μολυνθεί δεκάδες κοπάδια μέχρι στιγμής. Για την αντιμετώπιση του προβήματος, συνεδρίασε χθές το.......\nΠαράλληλα θα ....\nΓιόλακα - Αγιος Γεράσιμος. Αποκαταστάθηκε ο σπασμένος αγωγός ύδρευτσης\nΑποκαταστάθηκε χθες το πρώι από συνεργείο υδραυλικών της Δημοτικής ενότητας Φιλιατρών ο αγωγός ύδρευσης που είχε σπάσει στο ποτάμι λίγο μετά την διασταύρωση με την Αγία Κυριακή στην θέση Γιόλακα.\nΤην ικανοποίηση τους.....\nΜεσσηνιακές εφημερίδες της 21ης Ιουνίου 2014\nΟι φόροι που θα πληρώνουν οι Έλληνες μέχρι τον Δεκ...\nΕράνη Φιλιατρών: Αύριο οι εκλογές για το νέο Δ.Σ. ...\nΤαχύτατη η εξάπλωση του καταρρόϊκού πυρετού στην Π...\nΓιόλακα - Αγιος Γεράσιμος. Αποκαταστάθηκε ο σπασμέ...


Η Πεταλουδα Των Μπολσοι - Ξενη λογοτεχνια (BKS.0066281)\nΑρχική > Βιβλία > Πεζογραφία > Η ΠΕΤΑΛΟΥΔΑ ΤΩΝ ΜΠΟΛΣΟΙ\nΗ ΠΕΤΑΛΟΥΔΑ ΤΩΝ ΜΠΟΛΣΟΙ\nΚΑΛΟΤΑΦ ΔΑΦΝΗ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΚΑΛΟΤΑΦ ΔΑΦΝΗ\nΗ Νίνα Ρέφσκαγια άρχισε να μεταμορφώνεται σε μια νέα ύπαρξη, για να γίνει τελικά το πιο λαμπρό αστέρι του μπαλέτου. Η Πεταλούδα των Μπολσόι, όπως την αποκαλούσαν οι εφημερίδες της Μόσχας, γέμιζε ασφυκτικά το θέατρο σε κάθε παράσταση και το κοινό την επευφημούσε, πετώντας λουλούδια στα πόδια της. Ώσπου μια μέρα δραπέτευσε από το καταπιεστικό καθεστώς της χώρας της, για ν' αναζητήσει καταφύγιο στη Δύση. Τώρα πια, στον απόηχο της δόξας της, η μπαλαρίνα θυμάται, μέρα με τη μέρα, τα γεγονότα που σημάδεψαν τη ζωή της. Σε μια απεγνωσμένη προσπάθεια να ξεφύγει από τον ατέρμονα χορό των αναμνήσεων, η Νίνα αποφασίζει να δημοπρατήσει τα κοσμήματά της - σύμβολα έρωτα, απιστίας και προδοσίας έτσι θ' αποχωριζόταν μια για πάντα το κλειδί του μεγάλου μυστικού που έφερε κρυφά από την πατρίδα της.\nΗ ΠΕΤΑΛΟΥΔΑ ΤΩΝ ΜΠΟΛΣΟΙ (BKS.0066281)\nΗ ΠΕΤΑΛΟΥΔΑ ΤΩΝ ΜΠΟΛΣΟΙ BKS.0066281 BKS.0066281 ΚΑΛΟΤΑΦ ΔΑΦΝΗ ΚΑΛΟΤΑΦ ΔΑΦΝΗ ΞΕΝΗ ΛΟΓΟΤΕΧΝΙΑ Κατηγορία: ΞΕΝΗ ΛΟΓΟΤΕΧΝΙΑ •ΚΑΛΟΤΑΦ ΔΑΦΝΗ στην κατηγορία ΞΕΝΗ ΛΟΓΟΤΕΧΝΙΑ ISBN: 978-618-5225-60-5Συγγραφέας: ΚΑΛΟΤΑΦ ΔΑΦΝΗΕκδοτικός οίκος: ΧΑΡΤΙΝΗ ΠΟΛΗΣελίδες: 550Διαστάσεις: 14Χ20, 5Ημερομηνία Έκδοσης: Νοέμβριος 2016Ήταν κοριτσάκι όταν στάθηκε δειλά, για πρώτη φορά, στο κατώφλι της Ακαδημίας του Θεάτρου Μπολσόι. Έκλεισε τα μάτια της και φαντάστηκε τον εαυτό της με ένα διάφανο αέρινο φόρεμα, τα μαλλιά πιασμένα σαν στέμμα στην κορυφή του κεφαλιού και τις σατέν κορδέλες των πουέντ γύρω από τους αστραγάλους της. Έπειτα προχώρησε στη μεγάλη αίθουσα με το ξύλινο πάτωμα κι άρχισε να εκτελεί τα πρώτα βήματα του μπαλέτου. Ο χορός, από εκείνη τη μέρα, θα μάγευε το αιθέριο κορμί της... Η Νίνα Ρέφσκαγια άρχισε να μεταμορφώνεται σε μια νέα ύπαρξη, για να γίνει τελικά το πιο λαμπρό αστέρι του μπαλέτου. Η Πεταλούδα των Μπολσόι, όπως την αποκαλούσαν οι εφημερίδες της Μόσχας, γέμιζε ασφυκτικά το θέατρο σε κάθε παράσταση και το κοινό την επευφημούσε, πετώντας λουλούδια στα πόδια της. Ώσπου μια μέρα δραπέτευσε από το καταπιεστικό καθεστώς της χώρας της, για ν' αναζητήσει καταφύγιο στη Δύση. Τώρα πια, στον απόηχο της δόξας της, η μπαλαρίνα θυμάται, μέρα με τη μέρα, τα γεγονότα που σημάδεψαν τη ζωή της. Σε μια απεγνωσμένη προσπάθεια να ξεφύγει από τον ατέρμονα χορό των αναμνήσεων, η Νίνα αποφασίζει να δημοπρατήσει τα κοσμήματά της - σύμβολα έρωτα, απιστίας και προδοσίας έτσι θ' αποχωριζόταν μια για πάντα το κλειδί του μεγάλου μυστικού που έφερε κρυφά από την πατρίδα της. Η ΠΕΤΑΛΟΥΔΑ ΤΩΝ ΜΠΟΛΣΟΙ


Μητσοτάκης: Δε θα έχουμε εκλογές τον Οκτώβριο, ούτε και απο... - Star.gr\nΠΟΛΙΤΙΚΗ - ΟΙΚΟΝΟΜΙΑ Τετάρτη, 16 Ιουλίου 2014, 11:41\nΜητσοτάκης: Δε θα έχουμε εκλογές τον Οκτώβριο, ούτε και απολύσεις το 2015\nΠοιους προειδοποίησε ο υπουργός και τι είπε για τους φόρους\nΤέλος στα σενάρια προώρων εκλογών το πρωί της Τετάρτης έδωσε ο υπουργός Διοικητικής Μεταρρύθμισης, Κυριάκος Μητσοτάκης.\n«Η χώρα δεν έχει περιθώριο να χάσει ούτε μια μέρα. Εκλογές δεν πρόκειται να έχουμε τον Οκτώβριο», είπε χαρακτηριστικά μιλώντας στην πρωινή εκπομπή του ΑΝΤ1, λέγοντας με νόημα πως «ο Τσίπρας προσπαθεί να δημιουργήσει συμμαχία ακόμη και με τη Χρυσή Αυγή για το ενδεχόμενο πρόωρων εκλογών».\nΟ κ.Μητσοτάκης ζήτησε να αποσυνδεθεί η εκλογή του Προέδρου της Δημοκρατίας από τις βουλευτικές εκλογές, κατηγορώντας τον ΣΥΡΙΖΑ για «αντισυνταγματικό εκβιασμό».\nΑναφερόμενος στο θέμα των απολύσεων και της αξιολόγησης στο Δημόσιο μετά και τις αντιδράσεις του υπουργού Εσωτερικών Α.Ντινόπουλου, ο κ. Μητσοτάκης επανέλαβε τις εξαγγελίες του για τις 6.500 απομακρύνσεις μέχρι το τέλος του χρόνου, ξεκαθαρίζοντας πως «δεν θα υπάρξουν νέες απολύσεις το 2015».\nΟ υπουργός αναφέρθηκε και στην φορολογία, επισημαίνοντας την ανάγκη να αλλάξουν ορισμένοι φόροι που είναι αναποτελεσματικοί και έφερε ως παράδειγμα την αύξηση του ΕΦΚ στο πετρέλαιο θέρμανσης.\nΟ κ.Μητσοτάκης προειδοποίησε τους φορείς που δεν κάνουν απογραφή του προσωπικού και των πληρωμών τους, παρά τις δύο προειδοποιήσεις που έχουν λάβει από το υπουργείο. Με τη δεύτερη προθεσμία να λήγει σήμερα, Τετάρτη, έκανε σαφές ότι δεν θα υπάρξει και τρίτη, αλλά και ότι θα υπάρξουν κυρώσεις σε όσους δεν συμμορφωθούν.\n«Αν σε κάποιο ΝΠΔΔ δεν απογραφούν οι υπάλληλοί του, να ξέρουμε πόσο πληρώνονται. Θα υπάρξουν πρόστιμα» είπε και πρόσθεσε ότι «το Ενιαίο Μισθολόγιο δεν είναι και τόσο ενιαίο» περιγράφοντας το λόγο που απαιτείται να γίνει η απογραφή, αφού όπως ε��πε υπάρχουν υπάλληλοι που παίρνουν υπέρογκους μισθούς.\nΕιδικότερα αναφέρθηκε στους υπαλλήλους φορέων Ύδρευσης και Αποχέτευσης, που βρίσκονται κάτω από «δημοτικές ομπρέλες» τις οποίες προειδοποίησ�� ότι θα περικοπεί η χρηματοδότησή τους, αν δε γίνει η απογραφή.\nΠαράλληλα, ο υπουργός πρότεινε την αναθεώρηση του Συντάγματος.


Δημοσίευση: 09 Μαρτίου 1999\nLed Zeppelin - Kula Shaker, Smiths - Gene, T Rex - Placebo, Pink Floyd - Six By Seven... Μη μου πείτε ότι δεν έχετε ακούσει αυτούς και δεκάδες άλλους παραλληλισμούς από τις διάφορες μουσικές πηγές, συμπεριλαμβανομένης και της παρούσας. Ενδιαφέροντες συνδυασμοί, από αυτούς στους οποίους μπάινουν πάντα στον πειρασμό να αναφέρουν στις συζητήσεις τους οι μουσικόφιλοι, και που παρά τις κλισαρισμένες προθέσεις τους, κρύβουν πάντα μια (μεγάλη) δόση αλήθειας.\nΟι Six By Seven, παρά τους υπαρκτούς συσχετισμούς της μουσικής τους με την αίσθηση, τα χρώματα της μουσικής των Pink Floyd, και τις οργισμένες κραυγές του Roger Waters (η φωνητική γραμμή π.χ. του "88-92-96" από το ντεμπούτο τους album ανακαλεί τις κραυγές του Roger στο "The Wall"), αποτελούν μια ξεχωριστή περίπτωση trippy rock, αν υποτεθεί ότι αυτός ο όρος υπάρχει ή μπορεί να διατυπωθεί. Σχεδόν όλος ο βρετανικός Τύπος υποδέχτηκε το ντεμπούτο τους με διθυραμβικές κριτικές, ενώ ο κόσμος δεν αγνόησε κανένα από τα 4 μέχρι τώρα singles του. Οι κατάλληλες δόσεις εσωστρεφούς λυρισμού και ρυθμικών ορμών των κομματιών του "The Things We Make" ήταν ικανές για να γίνουν αγαπητοί από το βρετανικό και όχι μόνο κοινό.\nΤο Σεπτέμβριο του 1997, το πρώτο single τους "European Me" (και το δεύτερο κομμάτι του album) εξαντλήθηκε μέσα σε μία εβδομάδα στην πατρίδα τους (500 κομμάτια ήταν βέβαια όλα κι όλα). Τα γκρίζα τοπία των γερμανικών vampire film που ανεπαίσθητα ανακαλούσε, διανθισμένα με όμορφα slide κιθαριστικά κύματα, δύσκολα μπορούσαν να αγνοηθούν, από κόσμο και Τύπο. Χαρακτηριστική περίπτωση το ΝΜΕ, που χαρακτήρισε το single ως ένα από τα σημαντικότερα ντεμπούτα όλων των εποχών.\nΤο δεύτερό τους single "88-92-96", η avant garde άποψη του "Layla" του Eric Clapton, κυκλοφόρησε στις αρχές του 98. "I'm just a white singer with no tone in my voice", τραγουδούσε στο συγκεκριμένο κομμάτι ο Chris Olley, και σε μια πρόσφατη συνέντευξή του υποστήριξε ότι το εννοούσε. Οποια κι αν είναι η δική του γνώμη, έχω την εντύπωση ότι το falsetto του Olley έχει τη μοναδική ικανότητα να ταιριάζει και να προσαρμόζεται στην ατμόσφαιρα κάθε κομματιού. Η αλήθεια είναι πάντως ότι δεν ξόδεψε χρόνια στην απόκτηση ιδιαίτερης φωνητικής τεχνικής ή εμπειρίας. "Δεν είχα τραγουδήσει ποτέ στη ζωή μου", δήλωσε πρόσφατα, αναφερόμενος στις πρώτες μέρες της δημιουργίας του συγκροτήματος. "Μέσα σε τρεις εβδομάδες από το σχηματισμό του group στεκόμουνα στη σκηνή, μπροστά σε 200 άτομα, τραγουδώντας. Σκεφτόμουνα 'Τι στο διάολο κάνω εγώ εδώ πέρα;'"\nΑπό την άλλη όμως η κιθαριστική δουλειά τoυ Olley είναι αποτέλεσμα των χρόνων που έφαγε κλεισμένος σε ένα δωμάτιο, παίζοντας για ώρες ολόκληρες καθημερινά. O Olley μεγάλωσε σε μια βρετανική στρατιωτική βάση στη Γερμανία, και ξόδευε αμέτρητες ώρες παρέα με την κιθάρα. Βασική του έμπνευση ήταν ο Neil Young. Η γνωριμία του με τους υπόλοιπους ήταν μια καθαρά "πανεπιστημιακή" υπόθεση, και έγινε στο Nottingham University. Η τριάδα Olley (φωνητικά, κιθάρα), Davis (drums), Hempton (κιθάρα) αποτέλεσε τον αρχικό πυρήνα του group, με τους Paul Douglas (μπάσο) και James Flower (hammond, σαξόφωνο) να προστίθενται λίγο αργότερα.\nΟλα αυτά έγιναν 8 χρόνια πριν. Μετά από κάποια χρόνια live περιπλάνησεων ανα την Αγγλία και εξέλιξης του ήχου τους, άρχισαν να γίνονται γνωστοί γύρω στα 1996, όταν 20 δισκογραφικές εταιρίες οργάνωσαν μια συναυλία στο Λέστερ. Η εκεί εμφάνισή τους ήταν εντυπωσιακή και κέντρισε το ενδιαφέρον των περισσότερων εκπροσώπων που παρεβρέθησαν. Λίγους μήνες αργότερα βρέθηκαν να παίζουν support ακόμα και σε αγαπημένες τους αμερικάνικες μπάντες και να ετοιμάζουν την πρώτη κυκλοφορία τους.\nΤο "The Things We Make" είναι το πρώτο δείγμα του ξεχωριστού ταλέντου τους, ένα album που μοιράζει δίκαια κιθάρα, σαξοφώνο (το οποίο δεν επιβάλλεται πουθενά, αλλά έχει παντού σεμνή και διακριτική παρουσία), hammond και φωνητικά, και μπορεί να καυχιέται για την ομιχλώδη άποψη περί manchester pop, τις όχι "δήθεν" πειραματικές διαθέσεις.\nΚαι δεν είναι μόνο τα 2-3 κομμάτια που προαναφέραμε. Το "For You" με τα χαρακτηριστικά doo- doo- doos, το "Candlelight" που μας γυρίζει πίσω στις στις baggy εποχές της Stone Rosesικής άποψης και το "A Beautiful Shape", όπου ο ακροατής περιμένει διαρκώς την κορύφωση στο - ανύπαρκτο όμως - ρεφρέν είναι καταπληκτικά δείγματα σοφής και σαγηνευτικής παράλληλα τραγουδοποιίας...\nΤο ντεμπούτο τους πάντως δεν θα τρόμαζε τους fans των Radiohead ή των Verve, θα ακουγόταν ευχάριστα από τους οπαδούς των Αμερικανών θιασωτών του θορύβου Sonic Youth, δεν θα αγνοούνταν από τους υποστηρικτές της μεθυστικής μουσικής των Spiritualized και των Swervedriver, θα αποτελούσε εναλλακτικό άκουσμα για τους φίλους της ψυχεδέλειας των 60s και 70s, τους fan του Frank Zappa, τους "γνώστες" των Can πειραματισμών. Οσο ακούει κανείς το album, τόσο περισσότερα πράγματα του έρχονται στο μυαλό από το παρελθόν ή το παρόν, χωρίς κανένα από αυτά να μπορεί να "καπελώσει" τον ιδιαίτερο ήχο τους.


Πάλεψε, αλλά δε τα κατάφερε! - EOAK\nΧωρίς το επιθυμητό αποτέλεσμα επέστρεψε από το Χέρενφεν της Ολλανδίας η Εθνική ομάδα ποδοσφαίρου σάλας Κωφών, που θα της έδινε την πρόκριση στο Ευρωπαϊκό πρωτάθλημα Futsal Κωφών, καθώς γνώρισε την ήττα και στις 2 αναμετρήσεις, απέναντι σε Ολλανδία (7-1) και Δανία (6-4).\nΣτο πρώτο παιχνίδι του Σαββάτου, απέναντι στην Ολλανδία, η εμπειρία της αντιπάλου, η οποία είναι στη τρίτη θέση της ευρωπαϊκής κατάταξης ήταν εμφανής και το 7-1 που ήταν το τελικό σκορ, δεν αφήνει περιθώρια για κριτική, ούτε και ανάλυση. Το γκολ της τιμής για την Ελληνική ομάδα, πέτυχε ο Μηνάς με ωραίο διαγώνιο σουτ.\nΤο βράδυ της ίδιας μέρας, η Δανία, που ήταν και η δεύτερη αντίπαλος του αντιπροσωπευτικού μας συγκροτήματος, δεν αποτελούσε φόβητρο. Όμως, με περισσότερα παιχνίδια στα πόδια του σαν σύνολο, αλλά και πιο ξεκούραστη, αφού η Ελλάδα είχε να αντιμετωπίσει και τη κούραση από τον πρωινό αγώνα με την Ολλανδία, ήρθε η δεύτερη ήττα και κατά συνέπεια ο αποκλεισμός.\nΣε αυτή την αναμέτρηση πάντως, οι Έλληνες παίκτες, τα έδωσαν όλα. Στάθηκαν δυνατά απέναντι σε έναν έμπειρο αντίπαλο και στις λεπτομέρειες, έχασαν ένα παιχνίδι, στο οποίο πάντως, η τύχη δε βοήθησε καθόλου στο τελικό 6-4.\nΤο σκορ άνοιξε η Ελληνική ομάδα με τον Καρκασίνα στο 12′, αλλά τα πανηγύρια δε κράτησαν πολύ, με τους Δανούς να απαντάνε άμεσα για το 1-1 το οποίο έμελλε να είναι και το σκορ του πρώτου ημιχρόνου, στο οποίο, αλήθεια είναι πως ο τερματοφύλακας Πάρης Στογιαννίδης, πραγματοποίησε εκπληκτικές επεμβάσεις!\nΗ επανάληψη, αν μη τι άλλο, ήταν χορταστική και με συνεχείς ανατροπές του σκορ. Στο 2ο λεπτό της επανάληψης, ο Μιχαλάρης έκανε το 2-1 για την Εθνική μας ομάδα. Η Δανία, όχι μόνο ισοφάρισε στο 25′, αλλά προηγήθηκε κιόλας στο 28′ (3-2). Ο Μιχαλάρης ισοφάρισε σε 3-3, με τους Δανούς να παίρνουν το προβάδισμα ξανά μετά από 3 λεπτά και τον Μηνά να ισοφαρίζει εκ νέου σε 4-4 τρία λεπτά αργότερα με πέναλτι! Τα τελευταία λεπτά της αναμέτρησης, οι πιο ξεκούραστοι Δανοί, πέτυχαν 2 τέρματα, εκ των οποίων το δεύτερο με αρκετή δόση τύχης από τον τερματοφύλακα, σε μια φάση σύγχυσης στην Ελληνική άμυνα.\nΜπορεί μετά από αυτά τα 2 αποτελέσματα να μην ήρθε η πολυπόθητη πρόκριση, όμως είναι γεγονός, πως το αντιπροσωπευτικό μας συγκρότημα, κέρδισε τις εντυπώσεις αλλά και το ζεστό χειροκρότημα, αφού συμμετείχε για πρώτη φορά σε προκριματικά ευρωπαϊκού πρωταθλήματος και έφτασε πολύ κοντά στη πρόκριση.\nΒίντεο με στιγμιότυπα απο τον αγώνα με την Δανία